cyanic-selkie/wikianc huggingface dataset:
വൗകെഷാ
ചരിത്രം
വൗകെഷ നഗരത്തിൻറെ യഥാർത്ഥ സ്ഥാപകർ പൂർണ്ണമായും ന്യൂ ഇംഗ്ലണ്ടിൽ നിന്നുള്ള, പ്രത്യേകിച്ച് കണക്റ്റിക്കട്ട്, ഉൾനാടൻ  മസാച്യുസെറ്റ്സ്, വെർമോണ്ട്, ന്യൂ ഹാംഷെയർ, മെയ്ൻ എന്നിവിടങ്ങളിൽനിന്നുള്ള കുടിയേറ്റക്കാരും കൂടാതെ ന്യൂ ഇംഗ്ലണ്ടിൽ നിന്ന് അമേരിക്കൻ വിപ്ലവത്തിന് തൊട്ടുപിന്നാലെ ആ പ്രദേശത്തേക്ക് കുടിയേറിയ മാതാപിതാക്കൾക്ക് ജനിച്ച അപ്‍സ്റ്റേറ്റ് ന്യൂയോർക്കിൽ നിന്നുള്ള ചിലരുമായിരുന്നു. ഈ ആളുകൾ "യാങ്കി" കുടിയേറ്റക്കാരായിരുന്നു. മറ്റൊരു വിധത്തിൽ പറഞ്ഞാൽ, അവർ 1600-കളിൽ ന്യൂ ഇംഗ്ലണ്ടിൽ സ്ഥിരതാമസമാക്കിയ ഇംഗ്ലീഷ് പ്യൂരിറ്റൻമാരുടെ പിന്മുറക്കാരായിരുന്നു. 1800-കളുടെ തുടക്കത്തിൽ പടിഞ്ഞാറൻ ദിക്കിലേയ്ക്ക്, അക്കാലത്തെ വടക്കുപടിഞ്ഞാറൻ പ്രദേശത്തിന്റെ വന്യതയിലേക്ക് മുന്നേറിയ ന്യൂ ഇംഗ്ലണ്ട് കർഷകരുടെ ഒരു തരംഗത്തിന്റെ ഭാഗമായിരുന്നു അവർ. ഈറി  കനാലിന്റെ പൂർത്തീകരണം, ബ്ലാക്ക് ഹോക്ക് യുദ്ധത്തിന്റെ പര്യവസാനം എന്നിവയുടെ അനന്തര ഫലമായാണ് അവരിൽ ബഹുഭൂരിഭാഗവും ഈ പ്രദേശത്തേയ്ക്ക് കടന്നുവന്നത്. ഇന്നത്തെ  വൗകെഷാ കൗണ്ടിയായി മാറിയ പ്രദേശത്ത്  എത്തിയ ന്യൂ ഇംഗ്ലണ്ട് കുടിയേറ്റക്കാർ അവിടെ ഫാമുകൾ സ്ഥാപിക്കുകയും റോഡുകളും സർക്കാർ കെട്ടിടങ്ങളും സ്ഥാപിക്കുകയും ആദ്യകാല യാത്രാപഥങ്ങൾ സ്ഥാപിക്കുകയും ചെയ്തു. വിദ്യാഭ്യാസത്തോടുള്ള അടങ്ങാത്ത ആവേശം, സ്‌കൂളുകളുടെ സ്ഥാപനം, അടിമത്ത വിരുദ്ധതയ്ക്കുള്ള ശക്തമായ പിന്തുണ എന്നിങ്ങനെയുള്ള യാങ്കി ന്യൂ ഇംഗ്ലണ്ട് മൂല്യങ്ങളും അവർ തങ്ങളോടൊപ്പം പുതിയ പ്രദേശത്തേയ്ക്ക് കൊണ്ടുവന്നു. ഭൂരിപക്ഷവും കോൺഗ്രിഗേഷനലിസ്റ്റ് സഭയിലെ അംഗങ്ങളായിരുന്ന അവരിലെ ചിലർ എപ്പിസ്കോപ്പാ സഭക്കാർ ആയിരുന്നു. ഇപ്പോൾ വൗകെഷാ കൗണ്ടിയായി മാറിയ പ്രദേശത്തയ്ക്ക് മാറുന്നതിന് മുമ്പ് അവരിൽ ചിലർ മെത്തഡിസത്തിലേക്ക് പരിവർത്തനം ചെയ്യപ്പെടുകയും മറ്റു ചിലർ ബാപ്റ്റിസ്റ്റുകളായി മാറുകയും ചെയ്തു. വിസ്കോൺസിനിലെ ഭൂരിഭാഗം പ്രദേശങ്ങളെയും പോലെ വൗകെഷയും അതിന്റെ ആദ്യകാല ചരിത്രത്തിന്റെ ഭൂരിഭാഗവും ന്യൂ ഇംഗ്ലണ്ട് സംസ്കാരിക പാരമ്പര്യത്തെ കൃത്യമായി പിന്തുടർന്നിരുന്നു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ 25.07 ചതുരശ്ര മൈൽ (64.93 ചതുരശ്ര കിലോമീറ്റർ) ആകെ വിസ്തീർണ്ണമുള്ള നഗരത്തിൻറെ 24.81 ചതുരശ്ര മൈൽ (64.26 ചതുരശ്ര കിലോമീറ്റർ) കരഭൂമിയും ബാക്കി 0.26 ചതുരശ്ര മൈൽ (0.67 ചതുരശ്ര കിലോമീറ്റർ) ജലം ഉൾപ്പെട്ടതുമാണ്.
കാർമെൻ എലെക്ട്ര
കാർമെൻ എലെക്ട്ര എന്ന അരങ്ങിലെ പേരിൽ കൂടുതലായി അറിയപ്പെടുന്ന ടാര ലെയ്ഗ് പാട്രിക് (ജനനം: ഏപ്രിൽ 20, 1972), അമേരിക്കയിലെ ഒരു ഗ്ലാമർ മോഡൽ, അഭിനേത്രി, ടെലിവിഷൻ വ്യക്തിത്വം, ഗായിക, നർത്തകി എന്നീ നിലകളിൽ പ്രശസ്തയാണ്. മിനസോട്ടയിലെ മിന്നീപോളിസിലേയക്കു എത്തിയതിനുശേഷം ഒരു ഗായികയെന്ന നിലയിൽ കലാരംഗത്തേയ്ക്കു പ്രവേശിച്ച കാർമെൻ  എലെക്ട്ര, പ്രിൻസ് എന്ന സംഗീതജ്ഞനുമായി കണ്ടുമുട്ടുകയും അവരുടെ ആദ്യ ഗാനം അദ്ദേഹത്തിന്റെ നിർമ്മാണത്തിൽ റിക്കാർഡ് ചെയ്യപ്പെടുകയും ചെയ്തു. കാലിഫോർണിയയിലെ ലോസ് ആഞ്ജലസിലേയ്ക്ക് താമസം മാറ്റിയ കാർമെൻ പിന്നീട് ഒരു അഭിനേതാവായി തുടരാൻ തീരുമാനിക്കുകയും ബേവാച്ച് എന്ന ടെലിവിഷൻ പരമ്പരയായിൽ ലാനി മക്കിൻസി എന്ന കഥാപാത്രത്തെ അവതരിപ്പിച്ചു കുപ്രസിദ്ധി നേടുകയും ചെയ്തു.
1998 ൽ അമേരിക്കൻ വാമ്പയർ എന്ന ഹൊറർ കോമഡിയിലൂടെ ആദ്യമായി സിനിമയിൽ അഭിനയിച്ചു. അതിനുശേഷം സ്കേറി മൂവി, ഡേറ്റ് മൂവി, എപിക് മൂവി, മീറ്റ് ദ സ്പാർട്ടൻസ്, ഡിസാസ്റ്റർ മൂവി എന്നിവയുൾപ്പെടെ നിരവധി പാരഡി ചിത്രങ്ങളിൽ അഭിനയിച്ചു. കാർമെൻ എലെക്ട്ര പ്ലേബോയ് മാഗസിനിൽ ഒരു മാതൃകയായി പ്രത്യക്ഷപ്പെടുകയും പുസ്സിക്യാറ്റ് ഡോൾസ് എന്ന പെൺകുട്ടികളുടെ നൃത്തസംഘത്തിൽ ഒരു നർത്തകിയായി ജോലി ചെയ്യുകയും ചെയ്തു.
ജീവിതരേഖ
ടാര ലെയ്ഗ് പാട്രിക് എന്ന പേരിൽ 1972 ഏപ്രിൽ 20 ന് ഒഹായോയിലെ ഷാരോൺവില്ലെയിൽ ഒരു ഗിറ്റാറിസ്റ്റായ ഹാരി പാട്രിക്കിൻറേയും അദ്ദേഹത്തിൻറ സഹധർമ്മിണിയും ഗായികയുമായ പട്രീഷ്യയുടേയും (മരണം, 1998) മകളായിട്ടാണ് കാർമെൻ എലെക്ട്ര ജനിച്ചത്.
അവലംബം
വർഗ്ഗം:1972-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
സാംട്രേഡിയ
ജോർജിയയിലെ ഇമെറെതി പ്രവിശ്യയിലെ ഒരു പട്ടണമാണ് സാംട്രേഡിയ - Samtredia (Georgian: სამტრედია [sɑmtʼrɛdiɑ]). റിയോണി നദിയുടെയും റ്റ്‌സ്‌ഖേനിസ് റ്റ്‌സ്ഖാലി നദിക്കും ഇടയിലായുള്ള താഴ്‌വരയിലാണ് ഇതിന്റെ സ്ഥാനം. ജോർജിയയുടെ തലസ്ഥാന നഗരമായ റ്റ്ബിലിസിൽ നിന്ന് പടിഞ്ഞാറായി 244 കിലോമീറ്റർ (152 മൈൽ) ദൂരത്തായാണ് ഈ പട്ടണം. ജോർജിയയിലെ ഏറ്റവും വലിയ രണ്ടാമത്തെ നഗരമായ കുറ്റെയ്‌സിയിൽ നിന്ന് ഇവിടേക്ക് 27 കിലോമീറ്റർ ( 17 മൈൽ) ദൂരമുണ്ട്. ജോർജിയയിലെ പ്രധാനപ്പെട്ട റോഡുകളും റെയിൽവേയും കേന്ദ്രീകരിക്കുന്ന പ്രദേശമാണ് സാംട്രെഡിയ പട്ടണം. രാജ്യത്തെ പ്രധാന ഗതാഗത കേന്ദ്രമാണ് ഈ പട്ടണം. രാജ്യത്തെ ഏറ്റവും പ്രധാനപ്പെട്ട രണ്ടാമത്തെ വിമാനത്താവളമായ കുറ്റെയ്‌സി ഇന്റർനാഷണൽ എയർപോർട്ട് - കോപിറ്റ്‌നാരി വിമാനത്താവളം സ്ഥിതിചെയ്യുന്നത് ഈ പട്ടണത്തിൽ നിന്നും 10 കിലോമീറ്റർ ദൂരത്തായാണ്. ഓൾ ജോർജിയ സെൻസസ് പ്രകാരം 2014ൽ ഇവിടത്തെ ജനസംഖ്യ 25,318 ആണ്. ഇവിടത്തെ കാലാവസ്ഥ മിതോഷ്ണമാണ്. മൃദുവായതും ഊഷ്മളവുമായ ശീതകാലവും ചൂടുള്ള വേനൽ കാലവുമാണ് ഇവിടെ അനുഭവപ്പെടുന്നത്.
വികസനം
1870കളിലാണ് സാംട്രേഡിയ നിർണായകമായ റെയിൽവേ ജംഗ്ഷൻ ആയി വളർന്നത്. 1921ൽ സാംട്രേഡിയക്ക് നഗര പദവി ലഭിച്ചു. സോവിയറ്റ് ഭരണത്തിൻ കീഴിൽ പ്രാദേശിക സമ്പദ് വ്യവസ്ഥ ഗതാഗതം മുതൽ ഭക്ഷണം, മര ഉൽപ്പന്നങ്ങൾ വരെ വിവിധ മേഖലകളിലേക്ക് വ്യാപിച്ചിരുന്നു.
ആഭ്യന്തര കലാപകാലത്ത്‌
സാംട്രേഡിയ തന്ത്രപ്രധാനമായ സ്ഥലമായതിനാൽ, സോവിയറ്റ് വിരുദ്ധ പ്രതിപക്ഷ ഗ്രൂപ്പുകൾ 1990കളിൽ ആഭ്യന്തര കലാപ കാലത്ത് സാംട്രേഡിയ ജംഗ്ഷൻ ഉപരോധിച്ചിരുന്നു. സ്‌വിയാദ് ഗംസാഖുർദിയയുടെ നേതൃത്വത്തിലുള്ള പുതിയ സർക്കാർ ഭരണം നടത്തിയുരുന്ന 1991ലും ഈ പ്രദേശം ഉപരോധിക്കപെട്ടിരുന്നു. 1991 മാർച്ച് മുതൽ ഏപ്രിൽ വരെ നടന്ന ഈ ഉപരോധം മൂലം ജോർജിയയുടെയും അയൽ രാജ്യമായ അർമീനിയയുടെയും സാമ്പത്തിക മേഖലയെ വലിയ തോതിൽ ദോശകരമായി ബാധിച്ചിരുന്നു. ജോർജിയൻ റെയിൽവേയെ വലിയ തോതിൽ ആശ്രയിക്കുന്ന രാജ്യമാണ് റിപ്പബ്ലിക് ഓഫ് അർമീനിയ. 1993ൽ സാംട്രേഡിയ, ജോർജിയൻ ആഭ്യന്തര യുദ്ധത്തിന് സാക്ഷിയായി.
അവലംബം
വർഗ്ഗം:ജോർജ്ജിയ (രാജ്യം)
ക്രിയാസാരം
ദീർഘമായ ഒരു തന്ത്രഗ്രന്ഥമാണ് ക്രിയാസാരം. ʻനവശ്രേണിʼ എന്ന ഇല്ലത്തെ സുബ്രഹ്മണ്യൻ നമ്പൂരിയുടെ പുത്രനായ രവിനമ്പൂരിയാണിത് നിർമ്മിച്ചതെന്ന് ഉള്ളൂർ ചൂണ്ടിക്കാട്ടുന്നു. . നവശ്രേണി (പുതുശ്ശേരി) എവിടെയുള്ള ഇല്ലമാണെന്നോ സുബ്രഹ്മണ്യൻ ഏതുകാലത്തു ജിവിച്ചിരുന്നു എന്നോ അറിവില്ല. ആകെ അറുപത്തൊൻപതു പടലങ്ങൾ ഈ ഗ്രന്ഥത്തിലുണ്ട്. ഗ്രന്ഥം ഇങ്ങനെ ആരംഭിക്കുന്നു
ഉള്ളടക്കം
ഗണപതി, വിഷ്ണു, ശാസ്താവു്, എന്നിങ്ങനെ അനേകം ദേവതകളുടെ ബിംബപ്രതിഷ്ഠ, നവീകരണം, പൂജാവിധി, ഉത്സവവിധി മുതലായ വിഷയങ്ങളെയാണു് പ്രസ്തുത ഗ്രന്ഥത്തിൽ പ്രതിപാദിച്ചിരിക്കുന്നതു്. ഒടുവിൽ സപ്തമാതൃക്കളുടെ സ്ഥാപനം സംബന്ധിച്ചുള്ള വിധികൾ ക്രോഡീകരിച്ചിരിക്കുന്നു. ഓരോ ദേവതെപ്പറ്റിയുള്ള വിധികൾ ഭാഗങ്ങൾ ഓരോ ഭാഗമായി തിരി‌ച്ചു് അവയെ പല പടലങ്ങളായി വീണ്ടും വിഭജിച്ചിരിക്കുന്നു.
അവലംബം
വർഗ്ഗം:തന്ത്ര ഗ്രന്ഥങ്ങൾ
അലി ഇബ്ൻ അൽ മദീനി
ഒൻപതാം നൂറ്റാണ്ടിലെ ഒരു പ്രമുഖ ഹദീഥ് വിശാരദനും ഇസ്‌ലാമിക പണ്ഡിതനുമായിരുന്നു അലി ഇബ്ൻ അൽ മദീനി എന്നറിയപ്പെട്ട അബുൽ ഹസൻ അലി ഇബ്ൻ അബ്ദുല്ലാഹ് അൽ മദീനി (778 CE/161 AH – 849/234) (أبو الحسن علي بن عبد الله بن جعفر المديني) ഹദീഥ് വിശകലനത്തിലെ പ്രധാനികളായ നാല് പണ്ഡിതരുടെ പട്ടികയിൽ ഒരാളായി ഇദ്ദേഹം കണക്കാക്കപ്പെടുന്നു. അഹ്മദ് ഇബ്ൻ ഹൻബൽ, ഇബ്ൻ അബീ ശൈബ, യഹ്‌യ ഇബ്ൻ മഈൻ എന്നിവരാണ് പട്ടികയിലെ മറ്റുള്ളവർ. ഹദീഥ് ശാസ്ത്രത്തിൽ വലിയ സ്വാധീനം അലി ഇബ്ൻ അൽ മദീനി ചെലുത്തിയതായി വിലയിരുത്തപ്പെടുന്നു.
ജീവിതരേഖ
മദീനാ വംശജരായ കുടുംബത്തിൽ ഇറാഖിലെ ബസറയിൽ 778 CE/161 AH -ലാണ് ഇബ്ൻ അൽ മദീനി ജനിക്കുന്നത്. പിതാവ് അബ്ദുല്ലാഹ് ഇബ്ൻ ജാഫർ, ഹമ്മാദ് ഇബ്ൻ യസീദ്, ഹുഷൈം, സുഫ്‌യാൻ ഇബ്ൻ ഉയയ്ന എന്നിവരിൽ നിന്നായി വിദ്യയഭ്യസിച്ച അദ്ദേഹം പഠനത്തിൽ വലിയ മികവ് പുലർത്തിയതായി പറയപ്പെടുന്നു.
ഹദീഥ്, ഹദീഥ് നിവേദകരുടെ ജീവചരിത്ര വിശകലനം, അൽ-ഇലാൽ (സനദ്, നിവേദന പരമ്പര എന്നിവയിൽ പ്രത്യക്ഷമല്ലാത്ത വൈകല്യങ്ങൾ) എന്നിവയിൽ ഇബ്ൻ അൽ മദീനി വൈദഗ്ദ്ധ്യം നേടി. സമകാലികരും പിൻഗാമികളും അദ്ദേഹത്തെ ഹദീഥുകളെ സംബന്ധിച്ച് ഏറ്റവും അറിവുള്ളവൻ എന്ന് പ്രശംസിച്ചു വന്നു.
ഇബ്‌നു അൽ മദീനി ഇറാഖിലെ സമറയിൽ  849 ജൂണിൽ (ദുൽഖഅദ 234-ൽ) ഇറാഖിലെ സമർറയിൽ ഇബ്ൻ അൽ മദീനി അന്തരിച്ചു.
അയോഡിൻ പെന്റോക്സൈഡ്
I2O5 എന്ന രാസസൂത്രമുള്ള സംയുക്തമാണ് അയോഡിൻ പെന്റോക്സൈഡ്. അയോഡിക് ആസിഡിന്റെ അൺഹൈഡ്രൈഡ് സംയുക്തമാണ് ഈ അയഡിൻ ഓക്സൈഡ്. അയോഡിന്റെ  സ്ഥിരതയുള്ള ഒരേയൊരു ഓക്സൈഡാണിത്. അയോഡിക് ആസിഡ്, വരണ്ട വായുവിന്റെ പ്രവാഹത്തിൽ, 200 ഡിഗ്രി സെന്റിഗ്രേഡ് ഊഷാമാവിൽ നിർജ്ജലീകരണം ചെയ്താണ് ഇത് ഉത്പാദിപ്പിക്കുന്നത്:
പ്രതികരണങ്ങൾ
അയോഡിൻ പെന്റോക്സൈഡ് സാധാരണ ഊഷ്മാവിൽ കാർബൺ മോണോക്സൈഡിനെ കാർബൺ ഡൈ ഓക്സൈഡിലേക്ക് എളുപ്പത്തിൽ ഓക്സീകരിക്കുന്നു:
വാതക സാമ്പിളിലെ CO യുടെ സാന്ദ്രത വിശകലനം ചെയ്യാൻ ഈ പ്രതികരണം ഉപയോഗിക്കാം.
അയോഡിൻ പെന്റോക്സൈഡ്, SO3 എന്നിവയോടുകൂടി അയോഡൈൽ ലവണങ്ങൾ  [IO2+] ഉണ്ടാക്കുന്നു. പക്ഷേ, സാന്ദ്രീകൃത സൾഫ്യൂറിക് ആസിഡിനൊപ്പം അയോഡൊസൈൽ ലവണങ്ങൾ [IO+] സൃഷ്ടിക്കുന്നു.
350 ഡിഗ്രി താപനിലയിൽ ചൂടാക്കുമ്പോൾ അയോഡിൻ പെന്റോക്സൈഡ് വിഘടിച്ച് അയോഡിൻ (വാതകം), ഓക്സിജൻ എന്നിവയുണ്ടാകുന്നു.
അവലംബം
വർഗ്ഗം:ഓക്സീകാരികൾ വർഗ്ഗം:ഓക്സൈഡുകൾ വർഗ്ഗം:Pages with unreviewed translations
മീനാ ഷാ
ഭാരതീയയായ ഒരു കായിക താരമാണ് മീന ഷാ. ദേശീയ ബാഡ്മിന്റൺ ചാമ്പ്യനായിരുന്നു. 10 മാർച്ച് 2015 ന് ലക്നോവിൽ അന്തരിച്ചു. 1959 മുതൽ 1965 വരെ ഏഴു വർഷം തുടർച്ചയായി സീനിയർ നാഷണൽ ബാഡ്മിന്റൺ ചാമ്പ്യൻഷിപ്പ് നേടി. വുമൻസ് ഡബിൾസ് കിരീടം മൂന്നു തവണയും  മിക്സഡ് ഡബിൾസ് ക്രൗൺ രണ്ടു തവണയും നേടി. പത്മശ്രീയും അർജുന അവാർഡും നേടി.
അവലംബം
വർഗ്ഗം:1937-ൽ ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
അഖിൽ ശർമ്മ
ഇന്ത്യൻ വംശജനായ ഒരു അമേരിക്കൻ എഴുത്തുകാരനാണ് അഖിൽ ശർമ്മ(ജൂലൈ 22, 1971). ശർമ്മയുടെ ആദ്യകൃതിയാണ് ആൻ ഒബീഡിയന്റ് ഫാദർ
അവലംബം
വർഗ്ഗം:നോവലെഴുത്തുകാർ വർഗ്ഗം:1971-ൽ ജനിച്ചവർ
കെക്ക് ലോക് സി
പെനാങ്ങിലെ എയർ ഇറ്റിൽ സ്ഥിതി ചെയ്യുന്ന ഒരു ബുദ്ധ ക്ഷേത്രമാണ് കെക്ക് ലോക് സി. തടാകക്കരയിൽ സ്ഥിതി ചെയ്യുന്ന ഈ ക്ഷേത്രം ദ്വീപിലെ ഏറ്റവും പ്രശസ്തമായ ക്ഷേത്രങ്ങളിൽ ഒന്നാണ്. മലേഷ്യയിലെ ഏറ്റവും വലിയ ബുദ്ധ ക്ഷേത്രമാണിത്.
പദോത്പത്തി
"സ്വർഗ്ഗീയക്ഷേത്രം" "(Heavenly temple)." "പ്യുയർ ലാൻഡ് ടെമ്പിൾ," ടെമ്പിൾ ഓഫ് സുപ്രീം ബ്ലിസ്സ്, ടെമ്പിൾ ഓഫ് പാരഡൈസ് എന്നിങ്ങനെ കെക് ലോ സി ക്ഷേത്രത്തിനെ അക്ഷരാർത്ഥത്തിൽ അർഥമാക്കുന്നു.
ബാഹ്യ ലിങ്കുകൾ
വർഗ്ഗം:മലേഷ്യയിലെ ബുദ്ധക്ഷേത്രങ്ങൾ
ഇസ്ലാമിക് കെയ്‌റോ
നിരവധി പുരാതന മുസ്ലീം ദേവലയങ്ങളും മുസ്ലീം ചരിത്രസ്മാരകങ്ങളും സ്ഥിതിചെയ്യുന്ന മധ്യകെയ്രോയിലെ ഒരു പ്രദേശത്തെയാണ് ഇസ്ലാമിക് കെയ്രോ (ഇംഗ്ലീഷ്: Islamic Cairo) എന്ന് അറിയപ്പെടുന്നത്.
ചരിത്രം
641-ൽ അമ്ർ ഇബ്ൻ അൽ-അസ് ന്റെ നേതൃത്വത്തിൽ അറബികൾ പുരാതന ഈജിപ്ത് കീഴടക്കുന്നതോടുകൂടിയാണ് ഇസ്ലാമിക് കെയ്രോയുടെ ചരിത്രം ആരംഭിക്കുന്നത്. അന്ന് ഈജിപ്തിന്റെ തലസ്ഥാനനഗരം അലക്സാണ്ട്രിയ ആയിരുന്നു. അലക്സാണ്ട്രിയ വളരെ സമ്പന്നവും പ്രൗഢവുമായ നഗരമായിരുന്നുവെങ്കിലും തങ്ങളുടെ സാമ്രാജ്യത്തിന്റെ തലസ്ഥാനമായി അവർ തിരഞ്ഞെടുത്തത് നൈലിന്റെ കിഴക്കൻ തീരത്തുള്ള ഒരു സ്ഥലമായിരുന്നു. ലഘുചിത്രം|224x224ബിന്ദു|അമ്ർ ഇബ്ൻ അൽ-അസ് മോസ്കിന്റെ ഉൾവശം പുതിയ തലസ്ഥാനത്തിൽ അവർ പണിത അമ്ർ ഇബ്ൻ അൽ-അസ് മോസ്ക് ആഫ്രിക്കൻ ഭൂഖണ്ഡത്തിലെ തന്നെ ആദ്യത്തെ മോസ്ക് ആയിരുന്നു. പിന്നീട് വന്ന ഭരണാധികാരികളും ഈ പ്രദേശത്തായി നിരവധി അനുബന്ധ മോസ്കുകളും കൊട്ടാരങ്ങളുമെല്ലാം പണിതീർത്തു.
ഇബ്ൻ തുൾൻ മോസ്ക്,  അൽ അസ്ഹർ യൂണിവേഴ്സിറ്റി, അൽ ഹക്കിം മോസ്ക്, എന്നിവ ഇസ്ലാമിക് കെയ്രോയിലെ ചില പ്രധാന നിർമ്മിതികളാണ്.
മറിയം കബ
ഒരു ഫ്രഞ്ച്-ഗിനിയൻ നടിയാണ് മറിയം കബ (ജനനം: ഓഗസ്റ്റ് 9, 1961).
ആദ്യകാലജീവിതം
നയതന്ത്രജ്ഞനും ഇസ്‌ലാമിനെക്കുറിച്ചുള്ള നിരവധി പുസ്തകങ്ങളുടെ രചയിതാവുമായ മുഹമ്മദ് ബാ കബയുടെ മകളായി ഗിനിയയിലെ കങ്കാനിലാണ് കബ ജനിച്ചത്. 1980 കളുടെ തുടക്കത്തിൽ അവർ ഫ്രാൻസിലേക്ക് താമസം മാറി. അവർക്ക് ബാക്കലൗറിയേറ്റ് ലഭിച്ച ശേഷം, അവരുടെ പിതാവിന്റെ നിർദേശപ്രകാരം കബ എക്കോൽ ഡെസ് നൊവൊക്സ് മെറ്റിയേഴ്സ് ഡി ലാ കമ്മ്യൂണിക്കേഷനിൽ ചേർന്നു. അവർ ഒരു വർഷം മാത്രമാണ് സ്കൂളിൽ ചേർന്ന് പഠനം നടത്തിയത്. അഭിനയ പാഠങ്ങൾക്കായി അച്ഛൻ അയച്ച പണം ഇസബെൽ സഡോയന്റെ കീഴിൽ പഠിക്കാൻ ചെലവഴിച്ചു.
കബയുടെ അരങ്ങിലെ ആദ്യ കഥാപാത്രം പാരീസിലെ തീട്രെ നോയിറിന്റെ സംവിധായകനായ ബെഞ്ചമിൻ ജൂൾസ്-റോസെറ്റിനൊപ്പം തൂസാൻ ലൂവേർതൂറിന്റെ ഭാര്യയായിട്ടായിരുന്നു. താമസിയാതെ, മാർക്ക് ആന്റ് സോഫി ടിവി പരമ്പരകളിൽ അവർ ഒരു വേഷം ചെയ്തു. 1989-ൽ നിക്കോളാസ് റിബോവ്സ്കി സംവിധാനം ചെയ്ത പെരിഗോർഡ് നോയിർ എന്ന ചിത്രത്തിലൂടെയാണ് കബ ചലച്ചിത്ര രംഗത്തെത്തിയത്. ഈചിത്രത്തിൽ പെരിഗോർഡ് മേഖലയിൽ നിന്ന് ജോലിക്ക് വന്ന മൈന എന്ന യുവതിയായി അവർ അഭിനയിച്ചു. 1992-ൽ തന്റെ ആദ്യത്തെ ആഫ്രിക്കൻ ചിത്രമായ ബ്ലാങ്ക് ഡി'ബെയ്നിൽ അഭിനയിച്ചു. രണ്ടാം ലോകമഹായുദ്ധത്തിലെ കഥപറയുന്ന ചെക്ക് ഡൗകോറെ സംവിധാനം ചെയ്ത ഈചിത്രത്തിൽ അവർ ലാൻസി കാന്റ ടീച്ചറുമായി വിവാഹനിശ്ചയം നടത്തിയ ഒരു നഴ്സിന്റെ കഥാപാത്രത്തെ അഭിനയിച്ചു. ഈ വർഷത്തിന്റെ അവസാനത്തിൽ, കബ ഇദ്രിസ ഔഡ്രാഗോയുടെ സാംബ ട്രോറയിൽ അഭിനയിച്ചു. 1994-ൽ ഡൗകോറെ സംവിധാനം ചെയ്ത ലെ ബാലൺ ഡി'ഓറിൽ അവർ വീണ്ടും അഭിനയിച്ചു.
1999-ൽ അവർക്കൊരു മകൻ ജനിച്ചു. 2000-ൽ, റൗൾ പെക്കിന്റെ ലുമുംബ എന്ന ചിത്രത്തിൽ രാഷ്ട്രീയക്കാരനായ പാട്രിസ് ലുമുംബയുടെ ഭാര്യ പോളിൻ ലുമുംബയായി കബ അഭിനയിച്ചു. ചെറുപ്പത്തിൽത്തന്നെ കബയ്ക്ക് തന്റെ മകൻ റോളണ്ടിനെ അറിയാമായിരുന്നുവെങ്കിലും പക്ഷേ പോളിൻ ഈ കഥാപാത്രത്തെ കണ്ടുമുട്ടാൻ ആഗ്രഹിച്ചില്ല. ചരിത്രത്തിൽ താൽപ്പര്യമുള്ളതിനാലാണ് അവർ ഈ വേഷം തെരഞ്ഞെടുത്തത്.
പുറംകണ്ണികൾ
വർഗ്ഗം:1961-ൽ ജനിച്ചവർ
കെരിൻസി സെബ്ലാറ്റ് ദേശീയോദ്യാനം
കെരിൻസി സെബ്ലാറ്റ് ദേശീയോദ്യാനം, ഇന്തോനേഷ്യയിലെ സുമാത്ര ദ്വീപിലെ ഏറ്റവും വലിയ ദേശീയോദ്യാനമാണ്. 13,791 ചതുരശ്ര കിലോമീറ്റർ വിസ്തീർണ്ണമുള്ള ഈ ദേശീയോദ്യാനം ഇന്തോനേഷ്യയിലെ പശ്ചിമ സുമാത്ര, ജാംബി, ബെങ്കുളു, തെക്കൻ സുമാത്ര എന്നീ നാലു പ്രവിശ്യകളിലായി വ്യാപിച്ചുകിടക്കുന്നു.
ഭൂമിശാസ്ത്രം
കെരിൻസി സെബ്ലാറ്റ് ദേശീയോദ്യാനം സ്ഥിതിചെയ്യുന്ന അക്ഷാംശ രേഖാംശങ്ങൾ 100°31'18"E - 102°44'01"E and 1°07'13"S - 3°26'14"S ആണ്. സുമാത്രാ ദ്വീപിന്റെ പടിഞ്ഞാറൻ നട്ടെല്ലായ ബാരിസാൻ പർവ്വതനിരകളുടെ ഒരു വലിയ ഭാഗവും സുമാത്രായിലെ ഏറ്റവും ഉയരമുള്ള കൊടുമുടിയും ദേശീയോദ്യാനത്തിലെ അഞ്ചിലധികം സജീവ അഗ്നിപർവ്വതങ്ങളിലൊന്നുമായ മൌണ്ട് കെരിൻസിയും (ഉയരം 3,805 മീറ്റർ) ഈ ദേശീയോദ്യാനമേഖലയിൽ ഉൾപ്പെടുന്നു. ചൂട് നീരുറവകൾ, ജലപാതങ്ങൾ, ഗുഹകൾ, മനോഹരമായ വെള്ളച്ചാട്ടങ്ങൾ, തെക്ക് കിഴക്കൻ ഏഷ്യയിലെ ഏറ്റവും വലിയ കാൽഡെറ തടാകമായ - ലേക് ഗുനുങ്ങ് തുജു എന്നിവയാണ് പ്രധാനമായും മലമ്പ്രദേശമായ ഈ ദേശീയോദ്യാനത്തിലെ പ്രധാന ആകർഷണങ്ങൾ. ദേശീയോദ്യാനത്തിനുള്ളിലൂടെ കടന്നുപോകുന്ന ഗ്രേറ്റ് സുമാട്രൻ ഭ്രംശരേഖ ഭൌമശാസ്ത്രജ്ഞന്മാരിൽ പ്രത്യേക താല്പര്യമുണർത്തുന്നു. ദേശീയോദ്യാനത്തെ പൂർണ്ണമായി വലയം ചെയ്ത് ജനനിബിഢമായ കെരിൻസി താഴ്‍വര സ്ഥിതിചെയ്യുന്നു.
സസ്യ ജീവ ജാലങ്ങൾ
വൈവിധ്യമാർന്ന സസ്യ ജന്തു ജാലങ്ങളുടം പറുദീസയാണ് ഈ ദേശീയോദ്യാനം. ലോകത്തിലെ ഏറ്റവും വലിയ പുഷ്പമായ, റഫ്ലേഷ്യ ആർനോൾഡി, ഏറ്റവും വലിയ ശാഖാരഹിത പൂങ്കുല യുണ്ടാകുന്ന സസ്യമായ ടൈറ്റൻ ആറം എന്നിവയുൾപ്പെടെ ഇന്നേയ്ക്കുവരെ ഏകദേശം 4,000 ത്തിലധികം സസ്യ ജനുസുകളെ ദേശീയോദ്യാന മേഖലയിൽ തിരിച്ചറിയപ്പെട്ടിട്ടുണ്ട്. ഇവിടുത്തെ ജീവജാലങ്ങളിൽ സുമാത്രൻ കടുവകൾ ഉൾപ്പെടുന്നു. ഗ്ലോബൽ ടൈഗർ ഇനിഷ്യേറ്റീവിനു കീഴിൽ തിരിച്ചറിയപ്പെട്ടിട്ടുള്ള കടുവാ സംരക്ഷണത്തിനുള്ള ലോകത്തിലെ 12 പ്രധാന സംരക്ഷിത മേഖലകളിൽ ഒന്നാണ് ഈ ദേശീയോദ്യാനം. സമീപകാല പഠനങ്ങൾ മദ്ധ്യ സുമാത്രയിലെ കെരിൻസി സെബ്ലാറ്റ് ദേശീയോദ്യാനം, ദ്വീപിലെ കടുവകളുടെ ഏറ്റവും കൂടുതൽ ജനസംഖ്യയുള്ള പ്രദേശമായി കണ്ടെത്തിയിരുന്നു. ഇവിടുത്തെ കടുവകളുടെ അംഗസംഖ്യ ഏകദേശം 165 മുതൽ190 വരെയാണ്. പാർക്കിലെ സംരക്ഷിത മേഖലകളിലെ കടുവാ കൈവശപ്രദേശങ്ങളുടെ തോത് ഏറ്റവും ഉയർന്നതാണ്. ദേശീയോദ്യാനത്തിന്റെ 83 ശതമാനവും കടുവകളുടെ സാന്നിദ്ധ്യമുണ്ട്. നേപ്പാളിൽ ഉള്ളതിനേക്കാൾ കൂടുതലും ചൈന, ലാവോസ്, കമ്പോഡിയ, വിയറ്റ്നാം എന്നിവിടങ്ങളിൽ ഒന്നിച്ചുള്ളതിനേക്കാളും കൂടുതൽ കടുവകൾ കെരിൻസി സെബ്ലാറ്റ് ദേശീയോദ്യാനത്തിലുണ്ട്.
ഈ ദേശീയോദ്യാനത്തിൽ മറ്റു ചെറുകിട, ഇടത്തരം, വലിയ പൂച്ച വർഗ്ഗങ്ങളായ മേഘപ്പുലി /macan dahan (Neofelis nebulosa), മാർബിൾഡ് പൂച്ച kucing batu (Pardofelis marmorata), പുലിപ്പൂച്ച kucing hutan (Prionailurus bengalensis), ഏഷ്യൻ സ്വർണ്ണപ്പൂച്ച kucing emas (Catopuma temminckii) എന്നിവയേയും കണ്ടുവരുന്നു.
ഏഷ്യൻ സ്വർണ്ണപ്പൂച്ചകളെ ദേശീയാനത്തിലുടനീലം കാണാവുന്നതാണ്, കാരണം അവർ വിവിധതരം ആവാസവ്യവസ്ഥകളായ വനഭൂമികൾക്കും തുറസ്സായ സ്ഥലങ്ങൾക്കും അനുയോജ്യമായമായവയാണ്. ഒരു ക്യാമറ ട്രാപ്പ് ചിത്രത്തിൽ തന്റെ വായിൽ കുട്ടിയെ കടിച്ചെടുത്തുകൊണ്ടു മറ്റൊരു സ്ഥലത്തേയ്ക്കു നീങ്ങുന്ന ഒരു സ്വർണ പൂച്ചയുടെ അപൂർവ്വ ഫോട്ടോ ലഭിച്ചിരുന്നു. സുമാത്രൻ ധോൽ, സുമാത്രൻ ആനകൾ, സുന്ദ മേഘപ്പുലി, മലയൻ ടാപ്പിർ, മലയൻ സൺബിയർ എന്നിവയാണ് ഇവിടെ കാണപ്പെടുന്ന മറ്റ് വംശനാശ ഭീഷണി നേരിടുന്ന ജീവികൾ. 2008-ൽ ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ, സുമാത്രൻ മുണ്ട്ജാക്കിന്റെ പുനർ കണ്ടെത്തലുമായി ബന്ധപ്പെട്ട് സുമാത്രൻ ജന്തുവർഗ്ഗങ്ങളുടെ പട്ടികയിൽ ഒരു രണ്ടാമത്തെ ഇനം മുണ്ട്ജാക്ക് മാനുകളെ ഉൾപ്പെടുത്തിയിരുന്നു. 1920 കളുടെ അവസാനം വരെ രേഖപ്പെടുത്തിയിട്ടില്ലാത്ത ഈ മാൻ വർഗ്ഗം ഇപ്പോൾ ഒരു ഉപജാതിയല്ല, പുതിയ ഇനം തന്നെയാണെന്നു വിലയിരുത്തപ്പെടുന്നു. 2002 ൽ പാർക്കിൽ വീണ്ടും കണ്ടെത്തിയ സുമാത്രൻ ഗ്രൌണ്ട് കുക്കു ഉൾപ്പെടെ ഏകദേശം 370-ൽ അധികം പക്ഷികളെ ഈ ദേശീയോദ്യാനം സംരക്ഷിക്കുന്നു.
സുമാത്രയിൽ മാത്രം കണ്ടുവരുന്ന 20 പക്ഷിവർഗ്ഗങ്ങളിലെ 17 ഇനം ഉൾപ്പെടെ  300 ലധികം പക്ഷിവർഗ്ഗങ്ങളെ ഉൾക്കൊള്ളുന്ന കെരിൻസി പ്രദേശം പക്ഷിശാസ്‌ത്രജ്ഞന്മാർക്കും പക്ഷിനിരീക്ഷകർക്കും പ്രത്യേക പ്രാധാന്യം നൽകുന്ന ഇടമാണ്. ദേശീയോദ്യാനത്തിലെ സുമാത്രൻ കാണ്ടാമൃഗങ്ങളുടെ എണ്ണം 1980-ൽ ഏതാണ്ട് 500 ആണെന്ന് കണക്കാക്കപ്പെട്ടിരുന്നു, പക്ഷേ വേട്ടയാടൽ കാരണം കെരിൻസി സെബ്ലാറ്റിലെ ഇവയുടെ സംഖ്യ നാമാവശേഷമായിത്തീർന്നതായി കണക്കാക്കുന്നു.
അവലംബം
വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
പി.എസ്. ശ്രീധരൻ പിള്ള
'''പി.എസ്. ശ്രീധരൻ പിള്ള''' കേരളത്തിലെ ഒരു രാഷ്ട്രീയനേതാവും നിലവിൽ ഗോവ ഗവർണ്ണറുമാണ് (2021 ജൂലൈ 7 മുതൽ). 2019 ഒക്‌ടോബർ മുതൽ 2021 ജൂലൈ വരെ മിസോറാം ഗവർണർ ആയിരുന്നു. ഇദ്ദേഹം കേരളത്തിൽ ബി.ജെ.പി.യുടെ പ്രസിഡന്റാണ്. 2003-2006 സമയത്തും പ്രസിഡന്റായിരുന്നു. ഇദ്ദേഹം ഭാരതീയ ജനതാ പാർട്ടിയുടെ ദേശീയ എക്സിക്യൂട്ടീവ് കൗൺസിൽ അംഗവും ലക്ഷദ്വീപിനായുള്ള പ്രഭാരിയുമാണ്. ഇദ്ദേഹം കേരള ഹൈക്കോടതിയിൽ പ്രവർത്തിക്കുന്ന അഭിഭാഷകനാണ്. കോളേജ് പഠനകാലത്ത് ഇദ്ദേഹം എ.ബി.വി.പി. യുടെ സംസ്ഥാന നേതാവായിരുന്നു.
രാഷ്ട്രീയ ജീവിതം
കോളേജ് വിദ്യാഭ്യാസകാലത്ത് എ.ബി.വി.പി.യുടെ സംസ്ഥാന നേതാവായിരുന്നു ഇദ്ദേഹം. 2018 ൽ രണ്ടാം തവണയാണ് ഇദ്ദേഹം ബി.ജെ.പി യുടെ പ്രസിഡന്റാകുന്നത്.
സ്വകാര്യ ജീവിതം
ആലപ്പുഴ ജില്ലയിലെ വെണ്മണി പഞ്ചായത്തിലാണ് പി.എസ്. ശ്രീധരൻ പിള്ളയുടെ ജനനം. വെണ്മണി മാർത്തോമ്മാ ഹൈസ്കൂളിലും പന്തളത്തുമാണ് ശ്രീധരൻ പിള്ള പ്രാഥമിക വിദ്യാഭ്യാസം പൂർത്തിയാക്കിയത്. ശേഷം 1974ൽ കോഴിക്കോട്ട് നിയമപഠനത്തിനായി പോയി. അടിയന്തരാവസ്ഥ കാലമാണു ശ്രീധരൻപിള്ളയുടെ രാഷ്ട്രീയ ജീവിതത്തിനു കരുത്തുപകർന്നത്. അഭിഭാഷകനായ ശേഷം കോഴിക്കോട്ടെ കോടതികളിൽ പ്രാക്ടീസ് ചെയ്തു. നിലവിൽ അഭിഭാഷകനായി ജോലി നോക്കുന്നു.
ജീവിതരേഖ
ആലപ്പുഴ ജില്ലയിലെ വെണ്മണി പഞ്ചായത്തിലാണ് ഇദ്ദേഹം ജനിച്ചത്. വി.ജി. സുകുമാരൻ നായർ, ഭവാനി അമ്മ എന്നിവരാണ് മാതാപിതാക്കൾ. ഇദ്ദേഹത്തിന്റെ ഭാര്യ റീത്ത അഭിഭാഷകയാണ്. 1984-ൽ കോഴിക്കോട് വച്ചാണ് ഇദ്ദേഹം വിവാഹം കഴിച്ചത്. പന്തളം എൻ.എസ്.എസ്. കോളേജ്, കോഴിക്കോട് ഗവണ്മെന്റ് ലോ കോളേജ് എന്നിവിടങ്ങളിലാണ് ഇദ്ദേഹം വിദ്യാഭ്യാസം നടത്തിയത്.
രാഗിണി ദേവി
അമേരിക്കൻ ഐക്യനാടുകളിൽ പ്രസിദ്ധയായ ഒരു നർത്തകിയായിരുന്നു രാഗിണി ദേവി എന്നറിയപ്പെട്ട എസ്തർ ലുവല്ല ഷെർമാൻ (18 ആഗസ്റ്റ് 1893- 23 ജനുവരി 1982). ഭരതനാട്യം, കുച്ചിപ്പുഡി, കഥകളി, ഒഡീസ്സി എന്നീ സാമ്പ്രദായിക ഇന്ത്യൻ നൃത്തങ്ങളായിരുന്നു രാഗിണി ദേവി പ്രധാനമായും ചെയ്തിരുന്നത്.
ജീവിതരേഖ
മിഷിഗണിലെ പെറ്റോസ്കിയിൽ 1893-ൽ എസ്തർ ലുവല്ല ഷെർമാൻ ജനിച്ചു. കാനഡ-ജെർമ്മൻ വംശജരായിരുന്ന മാതാപിതാക്കൾ കുടിയേറ്റക്കാരായ തയ്യൽ തൊഴിലാളികളായിരുന്നു. ഈ കുടുംബം പിന്നീട് മിനസോട്ടയിലെ മിനിയാപൊളീസിലേക്ക് താമസം മാറി. അവിടെയാണ് എസ്തറും ഇളയ സഹോദരൻ ഡിവിറ്റും വളർന്നത്.
ഹൈസ്കൂൾ വിദ്യാഭ്യാസ ശേഷം നൃത്തത്തിൽ തല്പരയായിരുന്ന എസ്തർ പ്രദേശത്തെ നൃത്താധ്യാപരുടെ കീഴിൽ നൃത്ത പഠനം ആരംഭിച്ചു. റഷ്യൻ കുറ്റിയേറ്റക്കാരനായ ഒരു നൃത്താധ്യാപകനിൽ നിന്ന് ബാലെ അഭ്യസിച്ച എസ്തർ അദ്ദേഹത്തോടൊപ്പം മിനിയാപോളിസിലെ വേദികളിൽ നൃത്തങ്ങൾ അവതരിപ്പിക്കാൻ ആരംഭിച്ചു. റീത്ത കാസിലാസ്, ടോഡി രാഗിണി എന്നീ പേരുകളിൽ റഷ്യൻ നാടോടി നൃത്തങ്ങളും ഗ്രീസ്, ഈജിപ്ത് എന്നിവിടങ്ങളിലെ നൃത്തങ്ങളും അവതരിപ്പിച്ച് കൊണ്ടിരിക്കുന്നു. ഇതിനിടയിൽ സെന്റ് പോളിലെ മിനസോട്ട യൂണിവേഴ്സിറ്റിയിൽ ഇന്ത്യാ ചരിത്രവും സംസ്കാരവും എന്ന വിഷയം പഠിച്ചുകൊണ്ടിരുന്നു എസ്ത്ർ.
1921-ൽ രാമലാൽ ബൽറാം ബാജ്പൈ എന്ന ഇന്ത്യൻ കുടിയേറ്റക്കാരനെ വിവാഹം ചെയ്ത എസ്തർ, ഹിന്ദുമതം സ്വീകരിച്ച് രാഗിണി ദേവി എന്ന പേര് സ്വീകരിച്ചു. 1922-ൽ ന്യൂയോർക്കിലേക്ക് ചേക്കേറിയ ദമ്പതികൾ പിന്നീട് ഇന്ത്യയിലേക്ക് പോയി.
ന്യൂയോർക്കിൽ ചില നിശബ്ദ ചലചിത്രങ്ങളിൽ അഭിനയിച്ച രാഗിണി, 1922 ഏപ്രിൽ 28-ന് മൻഹാട്ടൻ ഗ്രീൻവിച്ച് വില്ലേജ് തിയേറ്ററിൽ തന്റെ ഇന്ത്യൻ നൃത്തങ്ങൾ അവതരിപ്പിച്ചു. അമേരിക്കൻ കാണികൾക്ക് മുന്നിൽ അവർ പറഞ്ഞത് താനൊരു കശ്മീരി ഹിന്ദു ആണെന്നും, ഇന്ത്യയിൽ നൃത്തമഭ്യസിച്ചു എന്നുമായിരുന്നു.
അമേരിക്കൻ നൃത്തനിരൂപകരിൽ നിന്നും ആരാധകരിൽ നിന്നും പ്രശംസ നേടിയ രാഗിണി ദേവി, 1928-ൽ നൃത്താഞ്ജലി, അൻ ഇൻട്രൊഡക്ഷൻ റ്റു ഹിന്ദു ഡാൻസ് എന്ന ഗ്രന്ഥം പുറത്തിറക്കി. ഇതും നിരൂപകർക്കിടയിൽ വലിയ പ്രശംസ പിടിച്ചു പറ്റി.
ഇന്ത്യൻ നൃത്തങ്ങൾ അതിന്റെ ഉറവിടങ്ങളിൽ നിന്ന് പഠിക്കാനായി തന്റെ സന്ദർശനം ഉപയോഗിച്ച രാഗിണി ദേവി, മദ്രാസിലെ കപിലേശ്വര ക്ഷേത്രത്തിലെ ദേവദാസിയായിരുന്ന മൈലാപ്പൂർ ഗൗരി അമ്മയിൽ നിന്നും ഭരതനാട്യം അഭ്യസിച്ചു .മൈസൂർ, ബറോഡ, പാട്യാല, ഭാവ്നഗർ, ഇൻഡോർ, ട്രാവൻകൂർ എന്നിവിടങ്ങളിലെ മഹാരാജാക്കന്മാരുടെ സദസ്സിൽ നൃത്തപരിപാടികൾ അവതരിപ്പിക്കാൻ സാധിച്ചു. 1928-ൽ പുറത്തിറങ്ങിയ രാഗിണി ദേവിയുടെ നൃത്താജ്ഞലിയാണ് ഇംഗ്ലീഷ് ഭാഷയിലുള്ള ആദ്യത്തെ ഇന്ത്യൻ ശാസ്ത്രീയ നൃത്തത്തിനെ കുറിച്ച് പ്രതിപാദിക്കുന്ന ഗ്രന്ഥം. ഒഡീസിയെ കുറിച്ച് കേട്ടറിഞ്ഞ രാഗിണി ദേവി മകളായ ഇന്ദ്രാണി റഹ്മാനെ ഒഡീസി പഠിക്കുവാനായി പ്രേരിപ്പിക്കുകയും അതിനു വേണ്ടി ഒറീസ്സയിലേക്ക് അയക്കുകയും ചെയ്തു. കലോത്സവത്തിൽ നൃത്തം ചെയ്യാനായി തിരുവിതാംകൂർ രാജാവിന്റെ ക്ഷണപ്രകാരം കേരളത്തിലെത്തിയ രാഗിണി ദേവി മഹാകവി വള്ളത്തോളിനെ കണ്ടുമുട്ടുകയും കേരള കലാമണ്ഡലത്തിൽ കഥകളി അഭ്യസിക്കുകയും ചെയ്തു. കലാമണ്ഡലത്തിൽ കഥകളി അഭ്യസിക്കുന്ന ആദ്യ വനിതയായിരുന്നു രാഗിണി ദേവി.
ഗോപിനാഥ് എന്ന കഥകളി കലാകാരനുമൊത്ത് കഥകളി അവതരിപ്പിക്കാൻ ആരംഭിച്ച രാഗിണി ദേവി, 1933 മുതൽ 1936 വരെ ഇന്ത്യയുടെ പല ഭാഗങ്ങളിലും അവതരണം നടത്തി .ഇത് കഥകളിക്ക് ലോക പ്രചാരം നേടി കൊടുക്കാൻ സഹായിച്ചു. കഥകളിയുടെ ദൈർഘ്യം കുറച്ചുകൊണ്ട്, ഒരു നൃത്തനാടകമായായിരുന്നു ഇവർ അവതരണം നടത്തിയിരുന്നത്.
1938 -ൽ രാഗിണി ദേവി മകളോടൊത്ത് യൂറോപ്യൻ പര്യടനത്തിനായി പുറപ്പെട്ടു. പിന്നീട് അമേരിക്കയിലേക്ക് തന്നെ മടങ്ങിയ രാഗിണി ദേവി ന്യൂയോർക്കിൽ ദ ഇന്ത്യാ ഡാൻസ് തിയേറ്റർ എന്ന നൃത്തകലാലയം സ്ഥാപിച്ചു. 1947 -ൽ അവൾ ഇന്ത്യയിലേക്ക് മടങ്ങി. 1948 -ൽ അവരുടെ പ്രവർത്തനങ്ങൾക്കായി റോക്ക്ഫെല്ലർ ഫൗണ്ടേഷൻ ഗ്രാന്റ് നൽകിയിരുന്നു. തുടർന്നുള്ള വർഷങ്ങളിൽ ഇന്ത്യയിലുടനീളം സഞ്ചരിച്ച് കൊണ്ട് പ്രാദേശിക-ക്ലാസിക്കൽ-നാടോടി നൃത്ത രൂപങ്ങളെ കുറിച്ച് പഠനങ്ങൾ നടത്തി. ഈ പഠനങ്ങൾ ഡാൻസ് ഡയലക്റ്റ്സ് ഓഫ് ഇന്ത്യ എന്ന ഗ്രന്ഥമായി 1972-ൽ പുറത്തിറങ്ങി.
മരണം
ഇന്ത്യയിൽ നിന്ന് ന്യൂ ജഴ്സിയിലെ വൃദ്ധസദനത്തിലേക്ക് പോയ രാഗിണി ദേവി 1982 ജനുവരി 22 ന് ഹൃദയാഘാതത്തെ തുടർന്ന് അന്തരിച്ചു.
വായനക്കായി
വർഗ്ഗം:കുച്ചിപ്പുടി കലാകാരന്മാർ വർഗ്ഗം:ഇന്ത്യൻ നൃത്ത അധ്യാപകർ വർഗ്ഗം:ക്രിസ്തുമതത്തിൽ നിന്ന് ഹിന്ദുമതത്തിലേക്ക് പരിവർത്തനം ചെയ്തവർ വർഗ്ഗം:1982-ൽ മരിച്ചവർ വർഗ്ഗം:1893-ൽ ജനിച്ചവർ
അഡോബി പേജ്‍മേക്കർ
പേജ് മേക്കർ ആദ്യകാലത്തെ ‍‍‍‍ഡെസ്ക്ടോപ് പബ്ലിഷിംഗ് സോഫ്റ്റ് വെയറുകളിൽ ഒന്നായിരുന്നു. അൽഡസ് ആണ് ഇത് 1985 ൽ രൂപപ്പെടുത്തിയത്. തുടക്കത്തിൽ മാക്കിന്റോഷിന് മാത്രമായിരുന്നെങ്കിലും 1987 ൽ വിന്റോസ് വേർഷനും പുറത്തിറക്കി. അഡോബി സിസ്റ്റംസ് 2001ൽ പുറത്തിറക്കിയ ഒരു ഡി.റ്റി.പി. സോഫ്റ്റ്‌വെയറാണ് അഡോബി പേജ്മേക്കർ 7.0. പേജ്മേക്കർ സോഫ്റ്റ്‌വെയർ പരമ്പരയിലെ ഒൻപതാമത്തെ വേർഷനാണ് ഇത്.
ഉപയോഗങ്ങൾ
വിഷമേറിയ ഘടനകളോടുകൂടിയ പേജുകൾ നിർമ്മിക്കാനും, അവ ഇലക്ട്രോണിക്ക് മാദ്ധ്യമങ്ങളിൽ സൂക്ഷിച്ചുവെയ്ക്കാനും, ഉന്നത നിലവാരം പുലർത്തുന്ന പ്രിന്റുകൾ നിർമ്മിക്കാനും പേജ്മേക്കർ സഹായിക്കുന്നു.
ടൈറ്റിൽ ബാർ
ഇത് പേജ്മേക്കറിന്റെ മുകളിലായാണ് സ്ഥിതിചെയ്യുന്നത്. സോഫ്റ്റ്‌വെയറിന്റെ പേരും, നിർമിച്ചുകൊണ്ടിരിക്കുന്ന അഥവാ തിരുത്തിക്കൊണ്ടിരിക്കുന്ന ഡോക്യുമെന്റിന്റെ തലക്കെട്ടും ഈ തലത്തിലാണ് പ്രദർശിപ്പിക്കുന്നത്.
മെനു ബാർ
ടൈറ്റിൽ ബാറിന്റെ താഴെയാണ് ഇതിന്റെ സ്ഥാനം. ഫയൽ, എഡിറ്റ്, ലേഔട്ട്, വ്യൂ, ഹെൽപ്പ് മുതലായ സാധാരണ മെനു ഓപ്ഷനുകളാണ് ഇതിൽ ഉൾപ്പെട്ടിരിക്കുന്നത്.
ടൂൾ ബോക്സ്
സോഫ്റ്റ്‌വെയർ സ്ക്രീനിന്റെ ഇടതുവശത്തായാണ് ഇത് സ്ഥിതിചെയ്യുന്നത്. പേജുകൾ നിർമ്മിക്കുന്നതിന് ആവശ്യമായ വിവിധ ഉപകരണങ്ങൾ ഇത് ലഭ്യമാക്കുന്നു. ടൂൾ ബോക്സിൽ ഉൾപ്പെട്ടിരിക്കുന്ന വിവിധ ഉപകരണങ്ങൾ താഴെപ്പറയുന്നവയാണ്;
പോയിന്റർ ടൂൾ
ഡോക്യുമെന്റിൽ ഉൾപ്പെട്ടിരിക്കുന്ന വിവിധ ഘടകങ്ങൾ തിരഞ്ഞെടുക്കാൻ ഇത് സഹായിക്കുന്നു.
ടെക്സ്റ്റ് ടൂൾ
അക്ഷരങ്ങളും, അക്കങ്ങളും താളിൽ ഉൾപ്പെടുത്താൻ ഈ ടൂൾ സഹായിക്കുന്നു.
റൊട്ടേറ്റ് ടൂൾ
ചിത്രങ്ങളോ, വാചകങ്ങളോ പ്രത്യേക രീതിയിൽ ചരിക്കാനോ തിരിക്കാനോ ഇത് സഹായിക്കുന്നു
ക്രോപ്പ് ടൂൾ
ചിത്രങ്ങൾ ചെറുതാക്കാനോ, അരികുകൾ മുറിച്ചുമാറ്റാനോ ഇത് ഉപയോഗിക്കുന്നു.
ഡയഗണൽ ലൈൻ ടൂൾ
താളിൽ ചെരിച്ചുള്ള വരകൾ വരയ്ക്കാനാണ് ഇത് ഉപയോഗിക്കുന്നത്. ഇതുപയോഗിച്ച് വിവിധ നീളങ്ങളിലുള്ള വരകൾ വരയ്ക്കാൻ സാധിക്കും.
പെർപെൻഡിക്കുലർ ലൈൻ ടൂൾ
ലംബവും തിരശ്ചീനവുമായ വരകൾ ഇതുപയോഗിച്ച് വരയ്ക്കാൻ സാധിക്കും.
ബോക്സ് ടൂൾ
താളിൽ സമചതുരാക്രതിയിലുള്ള പെട്ടികൾ വരയ്ക്കാനാണ് ഈ ടൂൾ ഉപയോഗിക്കുന്നത്.
ഓവൽ ടൂൾ
വൃത്തങ്ങളും ദീർഘവൃത്തങ്ങളും വരയ്ക്കാനാണ് ഈ ഉപകരണം ഉപയോഗിക്കുന്നത്.
ഓവൽ ഫ്രെയിം ടൂൾ
ടെക്സ്റ്റ് ഉൾപ്പെടുത്താൻ കഴിയുന്ന വൃത്തങ്ങൾ വരയ്ക്കാൻ ഉപയോഗിക്കുന്നു.
പോളിഗൺ ടൂൾ
ഒരേ വലിപ്പമുള്ള വിവിധ വശങ്ങളുള്ള പോളിഗണുകൾ വരയ്ക്കാൻ ഉപയോഗിക്കുന്നു.
പോളിഗൺ ഫ്രെയിം ടൂൾ
ടെക്സ്റ്റ് ഉൾപ്പെടുത്താൻ കഴിയുന്ന പോളിഗണുകൾ വരയ്ക്കാൻ ഉപയോഗിക്കുന്നു.
ഹാൻഡ് ടൂൾ
സൗകര്യപ്രദമായ ദൃശ്യത്തിനായി പേജ് മുഴുവനായി സ്ക്രീനിൽ നീക്കാൻ ഹാൻഡ് ടൂൾ ഉപയോഗിക്കുന്നു.
സൂം ടൂൾ
താളിന്റെ ദൃശ്യം വലുതാക്കാനോ, ചെറുതാക്കാനോ ഉപയോഗിക്കുന്നു.
കളർ/സ്റ്റൈൽ പാലെറ്റ്
വാക്കുകൾക്കോ താളിൽ ഉൾപ്പെടുത്തിയിരിക്കുന്ന മറ്റ് ഘടകങ്ങൾക്കോ വിവിധ നിറങ്ങൾ നൽകാൻ കളർ പാലെറ്റ് ഉപയോഗിക്കുന്നു. ഒരു ഘണ്ഡികയുടെ ദൃശ്യരൂപം മാറ്റുന്നതിന് സ്റ്റൈൽ പാലെറ്റ് ഉപയോഗിക്കുന്നു.
കണ്ട്രോൾ പാലെറ്റ്
ചിത്രങ്ങൾക്കോ, വാക്കുകൾക്കോ ചെറിയ മാറ്റങ്ങൾ വരുത്താനാണ് ഇത് ഉപയോഗിക്കുന്നത്.
അവലംബം
വർഗ്ഗം:ഡി.ടി.പി. സോഫ്റ്റ്‌വെയറുകൾ
ഗവണ്മെന്റ് വില്ലുപുരം മെഡിക്കൽ കോളേജ്
ഇന്ത്യൻ സംസ്ഥാനമായ തമിഴ്നാട്ടിലെ മുണ്ടിയമ്പാക്കം ഗ്രാമത്തിൽ 2010 ൽ സ്ഥാപിതമായ ഒരു വിദ്യാഭ്യാസ സ്ഥാപനമാണ് ഗവണ്മെന്റ് വില്ലുപുരം മെഡിക്കൽ കോളേജ്. കോളേജ് പ്രതിവർഷം 100 എംബിബിഎസ് വിദ്യാർത്ഥികളെ സ്വീകരിക്കുന്നു, അതിൽ 85 സംസ്ഥാന ക്വാട്ട സീറ്റുകളും 15 എണ്ണം ഓൾ ഇന്ത്യ ക്വാട്ടയിൽ നിന്നുള്ളതുമാണ്. മെഡിക്കൽ കൗൺസിൽ ഓഫ് ഇന്ത്യ (എംസിഐ) അംഗീകൃത മെഡിക്കൽ കോളേജാണിത്.
2019-2020 അധ്യയന വർഷം മുതൽ പ്രതിവർഷം 40 വിദ്യാർത്ഥികളെ ഉൾക്കൊള്ളുന്ന 5 സ്പെഷ്യാലിറ്റികൾക്ക് കീഴിൽ ബിരുദാനന്തര ബിരുദ കോഴ്‌സുകൾ ആരംഭിക്കാൻ ഈ മെഡിക്കൽ കോളേജിന് അനുമതി നൽകിയിട്ടുണ്ട്.
മെഡിക്കൽ കോഴ്‌സുകൾക്ക് പുറമേ, ഈ കോളേജ് വിവിധ പാരാ-മെഡിക്കൽ ബിരുദം, ഡിപ്ലോമ, സർട്ടിഫിക്കറ്റ് കോഴ്‌സുകൾ എന്നിവ വാഗ്ദാനം ചെയ്യുന്നു. നഴ്‌സിംഗ് കോളേജുകൾക്കുള്ള അംഗീകൃത പരിശീലന സ്ഥാപനം കൂടിയാണ് ഈ കോളേജ്.
രോഗി പരിചരണത്തിനായി 650 ടീച്ചിംഗ് ബെഡുകളും 500 നോൺ ടീച്ചിംഗ് ബെഡുകളും കോളേജിന് ഉണ്ട്. തമിഴ്‌നാട് ആക്‌സിഡന്റ് ആൻഡ് എമർജൻസി കെയർ ഇനീഷ്യേറ്റീവിന് (TAEI) കീഴിലുള്ള ഒരു എമർജൻസി വാർഡും ഓങ്കോളജി, സർജിക്കൽ ഗ്യാസ്‌ട്രോഎൻട്രോളജി, നെഫ്രോളജി, യൂറോളജി, പീഡിയാട്രിക് സർജറി എന്നിവയുൾപ്പെടെയുള്ള സ്പെഷ്യാലിറ്റി വിഭാഗങ്ങളും ഇതിൽ ഉൾപ്പെടുന്നു. ഈ ആശുപത്രിയിൽ സെൻട്രൽ ലബോറട്ടറി, സിടി/എംആർഐ സ്കാൻ സെന്റർ, സാധാരണ എക്സ്-റേ, അൾട്രാസോണോഗ്രാം എന്നീ സേവനങ്ങൾക്ക് പുറമെ മാമോഗ്രഫി യൂണിറ്റും ഉണ്ട്.
ചെന്നൈയിലെ ഗിണ്ടിയിലെ തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജിന്റെ ഭരണം നിയന്ത്രിക്കുന്നത് തമിഴ്‌നാട് സർക്കാരിന്റെ ആരോഗ്യ കുടുംബക്ഷേമ വകുപ്പിന്റെ കീഴിലുള്ള ഡയറക്ടറേറ്റ് ഓഫ് മെഡിക്കൽ എജ്യുക്കേഷനാണ്.
ഹോസ്റ്റൽ സൗകര്യങ്ങൾ
കോളേജിൽ 500 എംബിബിഎസ് വിദ്യാർത്ഥികൾക്കും ഇന്റേണുകൾക്കും ബിരുദാനന്തര ബിരുദധാരികൾക്കുമായി പുരുഷന്മാർക്കും സ്ത്രീകൾക്കും പ്രത്യേകം കാമ്പസ് ഹോസ്റ്റൽ സൗകര്യമുണ്ട്. ഡോക്ടർമാരുടെയും നഴ്സുമാരുടെയും ഫാമിലി ക്വാർട്ടേഴ്സും ഇവിടെയുണ്ട്.
സെൻട്രൽ ലൈബ്രറി
1600 ചതുരശ്ര മീറ്റർ വിസ്തീർണമുള്ള സെൻട്രൽ ലൈബ്രറിയിൽ 100 വിദ്യാർത്ഥികൾക്ക് ഇരിപ്പിടങ്ങളുണ്ട്. 2015 ലെ കണക്കനുസരിച്ച് 7000 പാഠപുസ്തകങ്ങളും റഫറൻസ് പുസ്തകങ്ങളും 100 മെഡിക്കൽ ജേണലുകളും ഇവിടെ സൂക്ഷിച്ചിട്ടുണ്ട്.
ദേശീയ അന്തർദേശീയ ഓൺലൈൻ ജേണലുകളിലേക്ക് പ്രവേശനമുള്ള ഓൺലൈൻ ഇ-ലൈബ്രറി സൗകര്യവും ഈ ലൈബ്രറിയിലുണ്ട്.
മെഡിക്കൽ വിദ്യാഭ്യാസ യൂണിറ്റ്
കോളേജ് കെട്ടിടത്തിന്റെ മൂന്നാം നിലയിലാണ് മെഡിക്കൽ എഡ്യൂക്കേഷൻ യൂണിറ്റ് (MEU) സ്ഥിതി ചെയ്യുന്നത്. 250 സീറ്റുകൾ ഉൾക്കൊള്ളാൻ കഴിയും. MEU-ൽ ഓഡിയോ-വിഷ്വൽ സഹായികൾ, ഇന്റർനെറ്റ് സൗകര്യങ്ങളുള്ള കമ്പ്യൂട്ടറുകൾ, സിഡി-ബുക്കുകൾ എന്നിവ അടങ്ങിയിരിക്കുന്നു. മെഡിക്കൽ കൗൺസിൽ ഓഫ് ഇന്ത്യ റെഗുലേഷൻ ഓൺ ഗ്രാജ്വേറ്റ് മെഡിക്കൽ എജ്യുക്കേഷൻ 1997 ഫാക്കൽറ്റി അംഗങ്ങൾ ആധുനിക വിദ്യാഭ്യാസ സാങ്കേതികവിദ്യ ഉപയോഗിക്കണമെന്ന് ഊന്നിപ്പറഞ്ഞു. ഈ ലക്ഷ്യം കൈവരിക്കുന്നതിന്, ഫാക്കൽറ്റി വികസനത്തിനായി മെഡിക്കൽ വിദ്യാഭ്യാസ യൂണിറ്റുകൾ/വകുപ്പുകൾ സ്ഥാപിക്കുകയും അധ്യാപകർക്ക് പഠന വിഭവസാമഗ്രികൾ നൽകുകയും വേണം. എംസിഐയുടെ ഈ നിർദേശത്തെ തുടർന്ന് സർക്കാർ വില്ലുപുരം മെഡിക്കൽ കോളേജിൽ എംഇയു രൂപീകരിച്ചതു.
ആരോഗ്യ ഇൻഷുറൻസ് പദ്ധതി
തമിഴ്‌നാട് സർക്കാരിന്റെ ഭാഗമായി മുഖ്യമന്ത്രിയുടെ സമഗ്ര ആരോഗ്യ ഇൻഷുറൻസ് പദ്ധതി (CMCHIS) ഈ ആശുപത്രിയിൽ പ്രവർത്തിക്കുന്നു.
അവലംബം
വർഗ്ഗം:തമിഴ്നാട്ടിലെ മെഡിക്കൽ കോളേജുകൾ വർഗ്ഗം:Coordinates on Wikidata
റെസിഡൻസ് സിന്യൊഹോർ
റെസിഡൻസ് സിന്യൊഹോർ (Резиденція "Синьогора") എന്നത് പ്രസിഡന്റിന്റെ ഔദ്യോഗിക വസതിക്കുപുറത്തായി ബൊഹൊറൊറ്ചാനി റൈയൊണിൽ ഹുറ്റ പ്രദേശിക കൗൺസലിനു സമീപം സ്ഥിതിചെയ്യുന്ന, യുക്രൈനിലെ ഒരു ദേശീയോദ്യാനമാണിത്. 2009 ൽ ആണിത് സ്ഥാപിച്ചത്. ഈ ഔദ്യോഗിക വസതി വിന്റർ വസതി എന്നും അറിയപ്പെടുന്നു. സ്റ്റേറ്റ് മാനേജ്‌മെന്റ് ഓഫ് അഫേഴ്സാണ് ഭരണകാര്യങ്ങൾ നടത്തുന്നത്. സാമ്പത്തിക സാഹായം നൽകുന്നത് സ്റ്റേറ്റ് ബജറ്റാണ്.
ഇവാനോ-ഫ്രാങ്കിവ്സ്ക്ഖാസിലെ ആരോഗ്യപരിപാലനകേന്ദ്രമായി 2001ൽ നിർമ്മിച്ച ഇത് യാനുക്കോവിച്ച് സർക്കാർ 2002 ഡിസംബറിൽ ഈ വസതി സർക്കാരിന്റെ ഉടമസ്ഥതയിലാക്കി. 2009ൽ ഒരു ദേശീയോദ്യാനമാക്കി മാറ്റുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:ഉക്രൈനിലെ ദേശീയോദ്യാനങ്ങൾ
ലോറേൽസ്
ഈ നിരയിൽ 85-90 ജനുസുകളിലായി 2500-2800 സ്പീഷിസുകൾ ഉൾപ്പെടുന്നു. ഏഴു കുടുംബങ്ങൾ ഉള്ള ഈ നിരയിൽ മരങ്ങളും കുറ്റിച്ചെടികളും ഉണ്ട്. മിക്കവയും മധ്യരേഖാ-മധ്യരേഖാസമീപസ്ഥപ്രദേശങ്ങളിൽ കാണുന്നു. ലോറേസീ യാണ് ഈ നിരയിലെ ഏറ്റവും അറിയപ്പെടുന്ന കുടുംബം.
പുറത്തേക്കുള്ള കണ്ണികൾ
വർഗ്ഗം:സസ്യനിരകൾ വർഗ്ഗം:ലോറേൽസ്
ജെയിംസ് ജീൻ
ഒരു തായ്‌വാനീസ്-അമേരിക്കൻ വിഷ്വൽ ആർട്ടിസ്റ്റാണ് ജെയിംസ് ജീൻ. അദ്ദേഹം ജോലി ചെയ്യുന്നതും താമസിക്കുന്നതും ലോസ് ഏഞ്ചൽസിലാണ്. 2003 വരെ ന്യൂയോർക്കിൽ ആയിരുന്നു താമസം.
ആദ്യകാലജീവിതം
ജീൻ ജനിച്ചത് തായ്‌വാനിലും വളർന്നത് ന്യൂജേഴ്‌സിയിലുമാണ്. ആദ്യകാലത്ത് പിയാനോയും ട്രംപെറ്റും ഉൾപ്പെടെ വിവിധ കലകളിൽ തൽപ്പരനായിരുന്നു. പിന്നീട് ചിത്രകലയിൽ ആകൃഷ്ടനാകുകയും ന്യൂയോർക്ക് നഗരത്തിലെ സ്കൂൾ ഓഫ് വിഷ്വൽ ആർട്‌സിൽ ചേർന്ന് 2001 ൽ ബിരുദം നേടുകയും ചെയ്തു.
ഔദ്യോഗിക ജീവിതത്തിന്റെ ആദ്യകാലം
2001-ൽ ജീൻ ഡി.സി. കോമിക്സ്, മാർവൽ കോമിക്സ് എന്നിവയുടെ കവർ ആർട്ടിസ്റ്റാകുകയും, ഏഴ് ഐസ്‌നർ അവാർഡുകളിൽ തുടർച്ചയായി മൂന്ന് ഹാർവി അവാർഡുകൾ, രണ്ട് സ്വർണ്ണ മെഡലുകൾ, ലോസ് ഏഞ്ചൽസിലെ സൊസൈറ്റി ഓഫ് ഇല്ലസ്ട്രേറ്റേഴ്സിൽ നിന്ന് ഒരു വെള്ളി, സൊസൈറ്റി ഓഫ് ഇല്ലസ്ട്രേറ്റേഴ്സ് ന്യൂയോർക്കിൽ നിന്ന് ഗോൾഡ് മെഡൽ എന്നിവ നേടുകയും ചെയ്തു. പരസ്യ മേഖലയിലും അദ്ദേഹം പ്രവർത്തിച്ചിട്ടുണ്ട്, കൂടാതെ നിരവധി ദേശീയ അന്തർദേശീയ പ്രസിദ്ധീകരണങ്ങളിലേക്കും സംഭാവന ചെയ്തിട്ടുണ്ട്. ടൈം മാഗസിൻ, ദി ന്യൂയോർക്ക് ടൈംസ്, റോളിംഗ് സ്റ്റോൺ, സ്പിൻ, ഇ എസ് പി എൻ, അറ്റ്ലാന്റിക് റെക്കോർഡ്സ്, ടാർജറ്റ്, ലിങ്കിൻ പാർക്ക്, പ്ലേബോയ്, നോഫ്, പ്രാഡ എന്നിവ അദ്ദേഹത്തിന്റെ ഉപഭോക്താക്കളിൽ ഉൾപ്പെടുന്നു. കോമിക്ക് പുസ്‌തക പരമ്പരയായ ഫേബിൾസ്, ദ അംബ്രല്ല അക്കാദമി എന്നിവയുടെ കവറുകൾ അദ്ദേഹം ചിത്രീകരിച്ചു. ഇത് "മികച്ച കവർ ആർട്ടിസ്റ്റിനുള്ള" ആറ് ഐസ്‌നർ അവാർഡുകൾ നേടിയിട്ടുണ്ട്. 2006-ൽ ലോക ഫാന്റസി അവാർഡുകളിൽ നിന്ന് മികച്ച ആർട്ടിസ്റ്റിനുള്ള പുരസ്കാരം നേടി. 2006-ൽ പുറത്തിറങ്ങിയ മൈ കെമിക്കൽ റൊമാൻസിന്റെ ആൽബമായ ദി ബ്ലാക്ക് പരേഡിനായി അദ്ദേഹം ആൽബം ആർട്ട് ചെയ്തിട്ടുണ്ട്.
ഇപ്പോഴത്തെ കരിയർ
പെയിന്റിംഗിൽ ശ്രദ്ധ കേന്ദ്രീകരിക്കുന്നതിനായി 2008 ൽ ജീൻ ഇല്ലുസ്ട്രേഷൻ പ്രോജക്റ്റുകളിൽ നിന്ന് വിരമിച്ചു. അബ്സ്ട്രാക്റ്റ് ഫിഗറേഷനെ, അയഞ്ഞതും ജെസ്റ്ററലുമായ അടയാളങ്ങളുമായി സംയോജിപ്പിച്ച് ജീൻ വ്യക്തിഗത അല്ലെങ്കിൽ കൂട്ടായ അനുഭവങ്ങൾ ഉളവാക്കുന്ന ലേയേർഡ് കോമ്പോസിഷനുകൾ സൃഷ്ടിക്കുന്നു. സ്വപ്നസമാനവും ചില സമയങ്ങളിൽ വഴിതെറ്റിക്കുന്നതുമായ അദ്ദേഹത്തിന്റെ സൃഷ്ടികൾ സ്ഥല കാല പരിധിയില്ലാത്ത വിവരണങ്ങളാണ്. കൂടാതെ അദ്ദേഹത്തിന്റെ സൃഷ്ടികൾ ബറോക്ക് പെയിന്റിംഗ് പാരമ്പര്യങ്ങൾ മുതൽ ജാപ്പനീസ് വുഡ്ബ്ലോക്ക് പ്രിന്റുകൾ, ചൈനീസ് സിൽക്ക് സ്ക്രോൾ പെയിന്റിംഗുകൾ ഉൾപ്പടെയുള്ള ചരിത്രപരമായ കലാ രീതികൾ ഉൾക്കൊള്ളുന്നവയാണ്.
സ്കെച്ച്ബുക്കുകൾ
വിഷ്വൽ ആർട്സ് പഠനങ്ങളുടെ കർശനമായ അക്കാദമിക് ഫോക്കസ് നിരസിക്കുന്ന തരത്തിലുള്ള ആർട്ട് സ്കൂളിലെ അദ്ദേഹത്തിന്റെ കാലഘട്ടത്തിന്റെ പ്രാധാന്യം ഉറപ്പിച്ചുകൊണ്ട്, സ്കെച്ച്ബുക്കുകൾ ജീന്റെ പരിശീലനത്തിൽ ഒരു പ്രധാന ഇടം നിലനിർത്തുന്നു. കുട്ടിക്കാലത്ത് സ്കെച്ചിംഗിൽ കണ്ടെത്തിയ സ്വാതന്ത്ര്യത്തിന് അനുകൂലമായി, കണക്കുകളും ഭാവനാത്മക സൃഷ്ടികളും പര്യവേക്ഷണം ചെയ്യാനും ഡൂഡിലുകൾ, ലൈൻ ഡ്രോയിംഗുകൾ, ജേണലിസ്റ്റിക് ഘടകങ്ങൾ എന്നിവ സമന്വയിപ്പിക്കുന്നതിനും കറുപ്പും വെളുപ്പും നിറത്തിലും കൂടുതൽ പരിഷ്കരിച്ച രചനകളുമായി ജീൻ സ്കെച്ച്ബുക്കുകൾ ഉപയോഗിച്ചു. ജീനിനെ സംബന്ധിച്ചിടത്തോളം, സ്കെച്ച്ബുക്കുകൾ, പരീക്ഷണത്തിനോ, പഠനത്തിനോ ഉള്ളത് എന്നതിനൊപ്പം സ്വന്തമായി പൂർത്തിയാക്കിയ കലാസൃഷ്ടികൾക്ക് ഉള്ള ഇടം കൂടിയാണ്.
പ്രാഡ
2007 ൽ, ന്യൂയോർക്കിലെയും ലോസ് ഏഞ്ചൽസിലെയും പ്രാഡ എപിസെന്റർ സ്റ്റോറുകൾക്കായി ജീൻ ചുവർചിത്രങ്ങൾ സൃഷ്ടിച്ചു. അതുകൂടാതെ മിലാനിലെ പ്രാഡയുടെ സ്പ്രിംഗ് / സമ്മർ 2008 ഷോയുടെ പശ്ചാത്തലവും അദ്ദേഹം സൃഷ്ടിച്ചു. എപിസെന്റർ മ്യൂറൽ, മിലാൻ വാൾപേപ്പർ എന്നിവയ്ക്ക് വേണ്ടി അദ്ദേഹം സൃഷ്ടിച്ച ചിത്രങ്ങളുടെ ഭാഗങ്ങൾ വസ്ത്രങ്ങൾ, ഹാൻഡ്‌ബാഗുകൾ, ഷൂകൾ, പാക്കേജിംഗ് എന്നിവയായി രൂപാന്തരപ്പെട്ടു. പരസ്യ പരിതസ്ഥിതികൾ, ആനിമേഷൻ, പ്രത്യേക ഇവന്റുകൾ എന്നിവയിൽ ജീന്റെ പ്രവർത്തനങ്ങൾ ഉൾക്കൊള്ളുന്ന ഒരു ആഗോള കാമ്പെയ്ൻ പ്രാഡ ഏറ്റെടുത്തു.
2008 ൽ ജീൻ വീണ്ടും പ്രാഡയുമായി സഹകരിച്ചു, 2007 ൽ നിർമ്മിച്ച വാൾപേപ്പറുകൾ, വസ്ത്രങ്ങൾ, ആക്സസറികൾ എന്നിവ അടിസ്ഥാനമാക്കി ഒരു ആനിമേറ്റഡ് ഹ്രസ്വ വീഡിയൊ വികസിപ്പിച്ചു. ജോൺ കീറ്റ്സ് എഴുതിയ " ഓഡ് ടു സൈക്ക് " എന്ന കവിതയെ അടിസ്ഥാനമാക്കി "ട്രെംബിൾഡ് ബ്ലോസ്സം" എന്ന പേരിൽ ഒരു ആനിമേഷൻ അദ്ദേഹം എഴുതി, വിഷ്വൽ ഡെവലപ്മെന്റ് ചെയ്തു. പ്രഡയുടെ റിസോർട്ട് 2018 ശേഖരത്തിനായി പ്രിന്റുകൾ സൃഷ്ടിക്കാൻ ജീൻ വീണ്ടും അവരോട് ചേർന്നു.
ചലച്ചിത്ര കലാസൃഷ്‌ടികൾ
ജീൻ 2017 ൽ ഡാരൻ ആരോനോഫ്സ്കിയുടെ മദർ!, ഗില്ലെർമോ ഡെൽ ടൊറോയുടെ ദി ഷേപ്പ് ഓഫ് വാട്ടർ, ഡെനിസ് വില്ലെനിയൂവിന്റെ ബ്ലേഡ് റണ്ണർ 2049 എന്നീ മൂന്ന് ചിത്രങ്ങൾക്കായി പോസ്റ്റർ ആർട്ട് സൃഷ്ടിച്ചു. ഓരോ കലാസൃഷ്‌ടിയിലും വ്യത്യസ്‌ത മാധ്യമങ്ങൾ ആണ് ഉപയോഗിച്ചത്. മദറിനായി രണ്ട് ക്യാരക്റ്റർ പോസ്റ്ററുകൾ കൈകൊണ്ട് വരച്ചു (ഒന്ന് ജെന്നിഫർ ലോറൻസിനും മറ്റൊന്ന് ജാവിയർ ബാർഡെമിനും ), ദി ഷേപ്പ് ഓഫ് വാട്ടറിനായി ചാർകോൾ ഡ്രോയിംഗ് ആണ് നിർമ്മിച്ചത്, അതുപോലെ ബ്ലേഡ് റണ്ണർ 2049 ന് ഡിജിറ്റൽ ഡ്രോയിംഗ് സങ്കേതങ്ങൾ ഉപയോഗിച്ചു. ഇതിവൃത്തത്തിന്റെ ചിത്രീകരണങ്ങൾ വെളിപ്പെടുത്താതെ, ജീന്റെ പോസ്റ്ററുകൾ ഓരോ സിനിമയുടെയും സ്വരവും മാനസികാവസ്ഥയും സവിശേഷമായി പ്രകടിപ്പിക്കുന്നു.
ശ്രദ്ധേയമായ എക്സിബിഷനുകൾ
ജീനിന്റെ ആദ്യ സോളോ എക്സിബിഷൻ 2009 ൽ ജോനാഥൻ ലെവിനിൽ (ന്യൂയോർക്കിലെ ചെൽസി പരിസരത്ത് സ്ഥിതിചെയ്യുന്നു) ആയിരുന്നു, തുടർന്ന് 2011 ൽ മാർത്ത ഒറ്റെറോ ഗാലറിയിൽ (ആ സമയത്ത് ലോസ് ഏഞ്ചൽസിലെ ഫെയർഫാക്സ് ജില്ലയിൽ) സോളോ എക്സിബിഷൻ നടത്തി.
2016 ൽ ചിത്രകാരൻ തകാഷി മുറകാമി ക്യൂറേറ്റ് ചെയ്ത് വാൻ‌കൂവർ ആർട്ട് ഗ്യാലറി സംഘടിപ്പിച്ച "ജുക്സ്റ്റാപോസ് എക്സ് സൂപ്പർഫ്ലാറ്റിൽ" ജീനിന്റെ സൃഷ്ടികൾ ഉൾപ്പെടുത്തിയിരുന്നു.
ടോക്കിയോയിലെ കൈകായ് കിക്കി ഗാലറിയിൽ നടന്ന 2018 ലെ സോളോ എക്സിബിഷനായ "അസിമുത്ത്" നായി ജീൻ ഡ്രോയിംഗുകൾ, പെയിന്റിംഗുകൾ, ജഡ്സൺ സ്റ്റുഡിയോയിൽ നിർമ്മിച്ച തിളക്കമുള്ള സ്റ്റെയിൻ ഗ്ലാസ് വർക്കുകൾ എന്നിവ അവതരിപ്പിച്ചു. വർണ്ണത്തിന്റെയും പ്രകാശത്തിന്റെയും തിളക്കത്തെ കേന്ദ്രീകരിച്ചായിരുന്നു ആ ഷോ.
ലോട്ടെ മ്യൂസിയം ഓഫ് ആർട്ട്
2019 ൽ, സിയോളിലെ ലോട്ടെ മ്യൂസിയം ഓഫ് ആർട്ട് ജീനിന്റെ സൃഷ്ടികൾ ഉൾപ്പെടുത്തി "എറ്റേണൽ ജേർണി" എന്ന പ്രദർശനം നടത്തി. വലിയ തോതിലുള്ള പെയിന്റിംഗുകൾ, ശിൽപം, ഇൻസ്റ്റാളേഷൻ, വീഡിയോ ആർട്ട്, 150 കോമിക് ബുക്ക് കവറുകൾ, 200 ലധികം ഡ്രോയിംഗുകൾ എന്നിവ ഉൾപ്പെടെ ജീനിന്റെ 500 ൽ അധികം സൃഷ്ടികൾ എക്സിബിഷനിൽ പ്രദർശിപ്പിച്ചിരുന്നു.
അവാർഡുകൾ
2008 ൽ, എച്ച്‌ഐവി / എയ്ഡ്‌സിനെതിരെ പോരാടുന്ന ഫ്രാൻസ് ആസ്ഥാനമായുള്ള ലാഭേച്ഛയില്ലാതെ പ്രവർത്തിക്കുന്ന ഒരു കമ്മ്യൂണിറ്റി ഓർഗനൈസേഷനായ എയ്‌ഡ്‌സിന്റെ (AIDES) “പര്യവേക്ഷണം ചെയ്യുക, സ്വയം പരിരക്ഷിക്കുക” എന്ന പ്രമേയത്തെ അടിസ്ഥാനമാക്കിയുള്ള അച്ചടി പരസ്യ പ്രചാരണത്തിൽ ജീൻ  സഹകരിച്ചു. 2008 ലെ കാൻസ് അഡ്വട്ടൈസിങ്ങ് ഫെസ്റ്റിവലിൽ ജീനിന്റെ ഈ അച്ചടി പ്രചാരണത്തിന് ബ്രോൺസ് ലയൺ പുരസ്കാരം ലഭിച്ചു.
പുറം കണ്ണികൾ
വർഗ്ഗം:ഇരുപതാം നൂറ്റാണ്ടിലെ അമേരിക്കൻ ചിത്രകാരന്മാർ വർഗ്ഗം:അമേരിക്കൻ കോമിക്സ് ആർട്ടിസ്റ്റുകൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1979-ൽ ജനിച്ചവർ വർഗ്ഗം:Webarchive template wayback links വർഗ്ഗം:തായ്‌വാൻ ചിത്രകാരന്മാർ
കാൻ ഗിയോ ജൈവ വൈവിദ്ധ്യമണ്ഡലം
കാൻ ഗിയോ ജൈവ വൈവിദ്ധ്യമണ്ഡലം വിയറ്റ്നാമിലെ ഏറ്റവും വലിയ വ്യാവസായിക നഗരമായ ഹോ ചി മിൻ പട്ടണത്തിൽ നിന്ന് 40 കിലോമീറ്റർ തെക്കുകിഴക്കായി സ്ഥിതിചെയ്യുന്ന ഒരു കണ്ടൽക്കാടാണ്. ഈ വനത്തെ യുനെസ്കോ ജൈവ വൈവിദ്ധ്യമണ്ഡലം ആയി 2000ത്തിൽ പ്രഖ്യാപിച്ചു. വിയറ്റ്നാമിലെ ഒരു പ്രധാന വന്യജീവി സങ്കേതമാണ് കാൻ ഗിയോ ജൈവ വൈവിദ്ധ്യമണ്ഡലം. അപൂർവ ജീവിവർഗങ്ങളും കാൻ ഗിയോ കണ്ടൽ വനങ്ങളിൽ കണ്ടുവരുന്നു. ഹോ ചി മിൻ പട്ടണത്തിന്റെ ഹരിത ശ്വാസകോശങ്ങൾ എന്ന് കാൻ ഗിയോ കണ്ടൽ വനങ്ങൾ വിളിക്കപ്പെടുന്നു.
75,740 ഹെക്ടർ വിസ്തൃതിയുള്ള ഈ വനമേഖലയിൽ നൂറ്റമ്പതിലധികം വൃക്ഷവർഗ്ഗങ്ങളും കണ്ടുവരുന്നു. 4721 ഹെക്ടർ ഈ ജൈവ വൈവിദ്ധ്യമണ്ഡലത്തിന്റെ കോർ മേഖലയും, 41,139 ഹെക്ടർ ബഫർ മേഖലയും, 29,880 ഹെക്ടർ പരിവർത്തന മേഖലയുമായി തിരിച്ചിരിക്കുന്നു. സൈഗോൺ, ഡോങ് നയ് നദികളാണ് ഈ വനമേഖലയുടെ രൂപപ്പെടലിന് പിന്നിൽ. ഓരുജല ജന്യമായ കണ്ടൽ വനങ്ങളാണ് ഇവിടെ കാണപ്പെടുന്നത്. ശക്തമായ ഒഴുക്കും നദികളുടെ ഇടകലരലും മൂലം ഫലഭൂയിഷ്ടമായ പശിമരാശി മണ്ണ് നിക്ഷേപിക്കപ്പെട്ടതും ഈ മേഖല വളരാൻ കാരണമായി
ജൈവവൈവിദ്ധ്യം
കാൻ ഗിയോയിൽ കണ്ടൽ വനങ്ങൾ, തണ്ണീർ തടങ്ങൾ, ഉപ്പുജല ചതുപ്പുകൾ, ചെളി പ്രതലങ്ങൾ, കടൽ പുല്ലുമേടുകൾ എന്നീ പരിസ്ഥിതികൾ കാണുന്നു. കാൻ ഗിയോയിലെ പ്രധാന പരിസ്ഥിതി നട്ടുപിടിപ്പിച്ച കണ്ടൽവനങ്ങളാണ്. 20000 ഹെക്ടർ ആണ് അതിന്റെ വിസ്തൃതി. പ്രകൃതിദത്തമായ കണ്ടൽവനങ്ങൾ 7000 ഹെക്ടർ സ്ഥലത്ത് നിലനിൽക്കുന്നു. Rhizophora apiculate, Thespesia populnea, Acanthus ebracteatus എന്നീ കണ്ടൽ ചെടികളാണ് പ്രധാനമായും ഇവിടത്തെ കണ്ടൽ വനങ്ങളിൽ കാണുന്നത്. വലിയ ജൈവ വൈവിദ്ധ്യം കാണുന്ന ഇവിടെ 18 ഇനം മൊളസ്ക, 27 ഇനം ക്രസ്റ്റേഷ്യൻ, 45 ഇനം മത്സ്യങ്ങൾ, 3 ഇനം ഉഭയജീവികൾ എന്നിവയെ കണ്ടെത്തിയിട്ടുണ്ട്. ആദ്യ കാലത്ത് പരക്കെ കണ്ടു വന്നിരുന്ന കായൽ മുതലകൾ ഇവിടെ സംരക്ഷിത മേഖലയിൽ വസിക്കുന്നു. രാജവെമ്പാല, പുള്ളിക്കൊക്കുള്ള പെലിക്കൻ (Pelecanus philippensis), മീൻപിടിക്കുന്ന പൂച്ച (Felis viverrina) എന്നിവയും ഇവിടം വാസസ്ഥാനമാക്കിയവരാണ്. കൂടാതെ ചില ഋതുക്കളിൽ കടൽ പുൽമേടുകളിൽ കടൽപ്പശുക്കളെയും ഇവിടെ കണ്ടതായി സ്ഥിതീകരിക്കാത്ത റിപ്പോർട്ടുകളുണ്ട്. ഇവിടത്തെ മണൽത്തിട്ടകളും ചെളിപ്രതലങ്ങളൂം ദേശാടനപ്പക്ഷികളുടെ പ്രധാന പാർപ്പിടമാണ്.
സാമൂഹിക-സാംസ്കാരിക ചുറ്റുപാട്
കാൻ ഗിയോയുടെ കോർ മേഖലയിലും ബഫർ മേഖലയിലും ജനവാസം തീരെ കുറവാണ്. വനപാലകരും പരമ്പരാഗത ചെമ്മീൻ കെണികൾ ഉപയോഗിക്കുന്ന ഏതാനും മീൻപിടുത്തക്കാരും മാത്രമാണ് അവിടെ താമസിക്കുന്നത്. എന്നാൽ കാൻ ഗിയോയുടെ പരിവർത്തന മേഖലയിൽ 70,000 ത്തോളം വരുന്ന ജനങ്ങൾ അധിവസിക്കുന്നുണ്ട്. വിയറ്റ്നാം ജനതയാണ് ഭൂരിപക്ഷം. ന്യൂനപക്ഷമായി ചൈനീസ്, ഖെമർ സമുദായങ്ങളും പരിവർത്തന മേഖലയിലെ വിവിധ ഭാഗങ്ങളിലായി വസിച്ചു വരുന്നു.
ഇവിടത്തെ ജനങ്ങളുടെ പ്രധാന ഉപജീവനമാർഗ്ഗങ്ങൾ കൃഷി, മത്സ്യക്കൃഷി, മത്സ്യബന്ധനം, ഉപ്പളങ്ങൾ, വ്യാപാരം, വിനോദ സഞ്ചാരം എന്നിവയാണ്. പത്തൊമ്പത്, ഇരുപത് നൂറ്റാണ്ടുകളിൽ വിപ്ലവ സേനകളുടെ ഒളിത്താവളമായിരുന്നു കാൻ ഗിയോ കണ്ടൽ വനങ്ങൾ.
മറ്റ് ഉപകാരങ്ങൾ
കാൻ ഗിയോയിലെ കണ്ടൽവനങ്ങൾ പല മൂല്യമേറിയ പാരിസ്ഥിതിക പ്രവൃത്തികൾ ചെയ്യുന്നു. തീരദേശ സംരക്ഷണം, മണ്ണൊലിപ്പ് തടയൽ, എണ്ണ മലിനീകരണത്തിൽ നിന്നുള്ള സംരക്ഷണം, പ്രകൃതിക്ഷോഭത്തിൽ നിന്നുള്ള സംരക്ഷണം എന്നിവയാണ് അതിൽ പ്രധാനം. ഇന്ധനമായി ഉപയോഗിക്കുന്നതിനും കെട്ടിടനിർമ്മാണത്തിനും തടികളും കണ്ടൽവനങ്ങൾ നൽകുന്നുണ്ട്.
വിവാദങ്ങൾ
കാൻ ഗിയോ ജൈവ വൈവിദ്ധ്യമണ്ഡലത്തിനകത്ത് കുരങ്ങുകളെ ഉപയോഗിച്ചുള്ള സർക്കസ് നടന്നു വന്നിരുന്നു. മക്കാക്ക് കുരങ്ങുകളെ വസ്ത്രം ധരിപ്പിച്ച് ഞാണിന്മേൽ കളി, സൈക്കിൾ ചവിട്ട്, തീ വളയത്തിൽ കൂടിയുള്ള ചാട്ടം മുതലായ അഭ്യാസപ്രകടനങ്ങൾ സന്ദർശകരെ ലക്ഷ്യമാക്കി നടത്തിയിരുന്നു. ആനിമൽസ് ഏഷ്യ എന്ന ഹോങ്കോങ്ങ് കേന്ദ്രമായ സംഘടന ഇതിനെതിരെ 2017-ൽ പ്രതിഷേധങ്ങൾ തുടങ്ങി. യുനെസ്കോ വിയറ്റ്നാം ഘടകം 2018 മാർച്ച് മാസത്തിൽ ഈ സർക്കസ് നിർത്തലാക്കി. സർക്കസ് നടന്നിരുന്ന ആംഫിതിയേറ്റർ ഒരു വിദ്യാഭ്യാസകേന്ദ്രമാക്കാനാണ് യുനെസ്കോയുടെ പദ്ധതി.
അവലംബം
വർഗ്ഗം:വിയറ്റ്നാം
സന്തോഷ് കുമാർ കക്കർ
ഒരു ഇന്ത്യൻ ഓട്ടോറിനോളറിംഗോളജിസ്റ്റും ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ മുൻ ഡയറക്ടറുമാണ് സന്തോഷ് കുമാർ കക്കർ. 1960 ൽ വൈദ്യശാസ്ത്രത്തിൽ ബിരുദം നേടിയ അദ്ദേഹം 1963 ൽ ലഖ്‌നൗവിലെ ഇന്നത്തെ കിംഗ് ജോർജ്ജ് മെഡിക്കൽ യൂണിവേഴ്‌സിറ്റിയിൽ നിന്ന് ഒട്ടോറിനോളറിംഗോളജിയിൽ ബിരുദാനന്തര ബിരുദം പൂർത്തിയാക്കി. 1968 ൽ ലണ്ടനിലെ റോയൽ കോളേജ് ഓഫ് സർജന്റെ ഫെലോഷിപ്പും അദ്ദേഹം നേടി.
ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെയും (ഐസിഎംആർ) അസോസിയേഷൻ ഓഫ് ഒട്ടോറിനോളറിംഗോളജിസ്റ്റുകളുടെയും വിദഗ്ധ പാനലിലെ അംഗമാണ് കക്കർ. കൂടാതെ വികലാംഗർക്കുള്ള സഹായങ്ങൾ വികസിപ്പിക്കുന്നതിനുള്ള സമിതിയുടെ അദ്ധ്യക്ഷനും. മുൻ രാഷ്ട്രപതിയുടെ ഓണററി സർജൻ, അദ്ദേഹം തന്റെ മെഡിക്കൽ ഗവേഷണ കണ്ടെത്തലുകൾ യഥാർത്ഥ ഗവേഷണ ലേഖനങ്ങളായി മെഡിക്കൽ പേപ്പറുകൾ  പിയർ റിവ്യൂ ചെയ്ത നിരവധി ജേണലുകളിൽ പ്രസിദ്ധീകരിച്ചു. ഇന്ത്യ സർക്കാർ അവനെ നാലാം ഉയർന്ന ഇന്ത്യൻ സിവിലിയൻ മഹത്വം ആദരിച്ച് പത്മശ്രീ 1986 ൽ നൽകി. ന്യൂഡൽഹിയിലെ സീതാറാം ഭാരതിയ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് റിസർച്ചിലെ സീനിയർ കൺസൾട്ടന്റ് തസ്തികയിൽ നിന്ന് വിരമിച്ച അദ്ദേഹം വീട്ടിൽ നിന്ന് പ്രാക്ടീസ് തുടരുകയും ചാരിറ്റബിൾ ആശുപത്രികളിൽ ശസ്ത്രക്രിയകളിൽ പങ്കെടുക്കുകയും ചെയ്യുന്നു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
മാലിനി അവസ്തി
ഒരു ഇന്ത്യൻ നാടോടി ഗായികയാണ് മാലിനി അവസ്തി (ജനനം: 11 ഫെബ്രുവരി 1967). അവധി, ബുന്ദേൽഖണ്ഡി, ഭോജ്പൂരി തുടങ്ങിയ ഹിന്ദി ഭാഷാ വകഭേദങ്ങളിലാണ് മാലിനി പ്രധാനമായും ഗാനങ്ങൾ ആലപിക്കുന്നത്. തുമ്രിയിലും കജ്രിയിലും അവർ ഗാനങ്ങൾ ആലപിക്കാറുണ്ട്. 2016 ൽ ഭാരത സർക്കാർ മാലിനി അവസ്തിയെ പത്മശ്രീ ബഹുമതി നൽകി ആദരിച്ചിരുന്നു.
മുൻകാലജീവിതം
മാലിനി അവസ്തി ഉത്തർപ്രദേശിലെ കനൗജ് എന്ന സ്ഥലത്താണ് ജനിച്ചത്. അഞ്ചാം വയസ്സിൽ തന്നെ അവർ സംഗീത പഠനം ആരംഭിച്ചു. അവർ ലഖ്നൗ വിലെ ഭട്ഖണ്ഡേ സർവ്വകലാശാലയിൽ നിന്ന് ഹിന്ദുസ്ഥാനി ക്ലാസിക്കൽ സംഗീതത്തിൽ ബിരുദാനന്തര ബിരുദം നേടി. ബനാറസ് ഘാരനയിലെ പത്മ വിഭൂഷൺ ജേതാവായ വിദുഷ ഗിരിജാ ദേവി എന്ന ഇതിഹാസ ഗായികയുടെ ഗണ്ഡ ബൻദ് വിദ്യാർത്ഥിനിയാണ് മാലിനി. 1987-ൽ ഉത്തർപ്രദേശ് ടൂറിസം വകുപ്പിന്റെ പ്രിൻസിപ്പൽ സെക്രട്ടറിയായി സേവനമനുഷ്ഠിച്ചിരുന്ന മുതിർന്ന ഐ.എ.എസ്. ഓഫീസറായ അവനീഷ് അവസ്തിയെ അവർ വിവാഹം ചെയ്തു.
കരിയർ
ന്യൂഡൽഹിയിൽ വച്ചു നടക്കാറുള്ള ജഹാൻ-ഇ-ഖുസ്റൂ എന്ന മൂന്നുദിവസം നീണ്ടുനിൽക്കുന്ന പ്രശസ്തമായ സൂഫി ക്ലാസിക്കൽ മ്യൂസിക് ഫെസ്റ്റിവലിലെ ഒരു സ്ഥിരം പങ്കാളിയാണ് മാലിനി അവസ്തി. തുംമ്രി, താരെ രഹോ ബാങ്കേ ശ്യാം എന്നിവ മാലിനിയുടെ ഉയർന്ന പിച്ചിലുള്ള അവതരണങ്ങൾ വളരെ പ്രശസ്തമാണ്. ബനാറസ് ഘാനയിലെ പ്രധാനപ്പെട്ട തുംമ്രി ഗായികയാണ് മാലിനി. ദദ്ര, സോഹർ, ബന്ന, ഛൂല, കജ്രി, ഹോളി, ചൈട്ടി, വിവാഹ്, ധോബിയ, നിർഗുൺ തുടങ്ങി വിവിധ തരത്തിലുള്ള നാടോടി സംഗീതത്തിൽ പ്രാവീണ്യമുള്ള വനിതയാണ് മാലിനി അവസ്തി. ആൾ ഇന്ത്യാ റേഡിയോയിലെ എ ഗ്രേഡ് ഉള്ള കലാകാരികൂടിയാണ് മാലിനി. കൂടാതെ ഐസിസിആർ അംഗീകാരവുമുള്ള കലാകാരിയാണ് അവർ. യുഎസ്, ഇംഗ്ലണ്ട്, ഫിജി, മൗറീഷ്യസ്, ഹോളണ്ട് തുടങ്ങിയ വിദേശ രാജ്യങ്ങളിൽ അവർ സംഗാതപരിപാടികളുടെ ഭാഗമായി സഞ്ചരിച്ചിട്ടുണ്ട്. ആയിരത്തിലധികം സ്റ്റേജ് ഷോകളിൽ സംഗീതാലാപനം നടത്തിയിട്ടുണ്ട്.
എൻ ഡി ടി വി ഇമാജിൻസ് ജുനൂൻ എന്ന ടി.വി പരിപാടിയിൽ യിൽ പങ്കെടുക്കുകയും ചെയ്തു. 2012 ലെ ഉത്തർപ്രദേശ് തെരഞ്ഞെടുപ്പിന്റെ ബ്രാന്റ് അംബാസിഡറായി തിരഞ്ഞെടുപ്പ് കമ്മീഷൻ മാലിനി അവസ്തിയെ അവരോധിച്ചിരുന്നു. 2013ലെ കുംഭ മേള യിൽ മാലിനി അവസ്തി തന്റെ പ്രകടനം കാഴ്ച്ചവച്ചിരുന്നു.
2015 ലെ ദം ലഗേ കേ ഹെയ്ഷ എന്ന സിനിമയിലെ "സുന്ദർ സുശീൽ" എന്ന ഗാനം അവർ പാടി. അനു മല്ലിക്ക് ആയിരുന്നു ഈ ഗാനത്തിന്റെ സംഗീത സംവിധാനം നിർവഹിച്ചത്.
ഭോജ്പുരി അക്കാദമിയുടെ ബ്രാന്റ് അംബാസിഡറാണ് മാലിനി. ഭോജ്പുരി ഭാഷ പ്രചരിപ്പിക്കുക എന്നതാണ് ഭോജ്പുരി അക്കാദമിയുടെ പ്രധാന ലക്ഷ്യം. ഇതിനായി മാലിനി ആലപിച്ചിട്ടുള്ള ഭോജ്പുരിയിലുള്ള അനേകം നാടോടി ഗാനങ്ങൾ പ്രയോജനപ്പെടുന്നു എന്ന് ബ്രാന്റ് അംബാസിഡറായി നിയമിച്ചുകൊണ്ട് ഭോജ്പുരി അക്കാദമിയുടെ ചെയർമാൻ രവികാന്ത് ദുബേ അഭിപ്രായപ്പെട്ടു.
ആധുനിക സംഗീതത്തിന്റെ കടന്നുകയറ്റത്തിൽനിന്നു നാടോടി സംഗീതങ്ങളെ സംരക്ഷിക്കുവാനുള്ള പ്രയത്നത്തിൽ മാലിനി വിജയിക്കുകയും നാടോടി സംഗീതത്തെ ലോകത്തിന്റെ ഭൂപടത്തിൽ അടയാളപ്പെടുത്തുന്നതിൽ വളരെ നിർണ്ണായകമായ പങ്ക് വഹിക്കുകയും ചെയ്തിട്ടുണ്ട്.
സിനിമകൾ
ലഘുചിത്രം| 2016 മാർച്ച് 28 ന് [[രാഷ്ട്രപതി ഭവൻ|രാഷ്ട്രപതി ഭവനിൽ നടന്ന ചടങ്ങിൽ രാഷ്ട്രപതി പ്രണാബ് മുഖർജി സ്മൃതി മലിനീ അവസ്തിക്ക് പദ്മശ്രീ പുരസ്കാരം സമ്മാനിച്ചു. ]]
അവാർഡുകൾ
സ്വദേശത്തും വിദേശത്തും അനേകം പുരസ്കാരങ്ങൾ നേടിയിട്ടുള്ള അറിയപ്പെടുന്ന ഭോജ്പുരി ഗായികയാണ് മാലിനി. അവയിൽ പ്രധാനം 2016 ൽ അവർക്കു ലഭിച്ച പദ്മശ്രീ പുരസ്കാരമാണ്.
അവലംബങ്ങൾ
<references group="" responsive=""> വർഗ്ഗം:1967-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations വർഗ്ഗം:നാടോടി ഗായകർ വർഗ്ഗം:ഇന്ത്യൻ നാടോടി ഗായകർ വർഗ്ഗം:ഇന്ത്യൻ വനിതാ നാടോടി ഗായകർ
അലീഷ്യ വിറ്റ്
വിറ്റ് പിന്നീട് ഫൺ (1994) എന്ന സിനിമയിൽ ഒരു കുഴപ്പക്കാരിയായ കൌമാരക്കാരിയായി വേഷമിടുകയും നിരൂപകരുടെ മുക്തകണ്ഠമായ പ്രശംസ നേടുകയും ചെയ്തു. ശേഷം 1995 ൽ മിസ്റ്റർ ഹോളണ്ട്സ് ഓപ്പസ് എന്ന ചിത്രത്തിൽ ഒരു സംഗീത വിദ്യാർത്ഥിനിയായും 1998 ലെ അർബൻ ലെജെൻറ് എന്ന ഹൊറർ ചിത്രത്തിൽ ഒരു കോളജ് വിദ്യാർത്ഥിനിയായും വേഷമിട്ടു. അതിനുശേഷം കാമറൂൺ ക്രോവിൻറെ വാനില സ്കൈ (2001), ലാസ്റ്റ് ഹോളിഡേ (2006), 88 മിനിട്ട്സ് (2007)  എന്ന ത്രില്ലർ സിനിമ എന്നിവയിലും അഭിനയിച്ചിരുന്നു. ദ വാക്കിംഗ് ഡെഡ്, ദ സോപ്രാനോസ്, നാഷ്വില്ലെ, ടു ആൻറ് എ ഹാഫ് മെൻ, ഫ്രൈഡേ നൈറ്റ് ലൈറ്റ്സ്, ലോ ആൻറ് ഓർഡർ: ക്രിമിനൽ ഇന്റന്റ്, സൈബിൽ, ജസ്റ്റിഫൈഡ് തുടങ്ങിയ ടെലിവിഷൻ പരമ്പരകളിലും ശ്രദ്ധേയങ്ങളായ വേഷങ്ങൾ ചെയ്തു. അഭിനയത്തോടൊപ്പം ഒരു സംഗീത പ്രതിഭ കൂടിയായിരുന്ന വിറ്റ് പ്രഗല്ഭയായ ഒരു പിയാനിസ്റ്റ്, ഗായിക, ഗാനരചയിതാവ് എന്നീ നിലകളിലും തൻറെ കഴിവുകൾ പ്രകടിപ്പിച്ചിരുന്നു. 2009 ൽ അവരുടെ സ്വന്തം പേരിലുള്ള ഒരു ആൽബം പുറത്തിറങ്ങിയിരുന്നു. ഹാൾമാർക്ക് ചാനലിന്റെ 10 ടെലിവിഷൻ ചിത്രങ്ങളിലും വാറ്റ് പ്രത്യക്ഷപ്പെട്ടിരുന്നു.
ജീവിതരേഖ
1975 ഓഗസ്റ്റ് 21-ന് മസാച്ചുസെറ്റ്സിലെ വോർസെസ്റ്ററിൽ, ഡയാനെ (മുൻകാലത്ത്, പീട്രോ) എന്ന ജൂനിയർ ഹൈസ്കൂൾ വായനാ അധ്യാപികയുടേയും സയൻസ് അദ്ധ്യാപകനും ഫോട്ടോഗ്രാഫറുമായ റോബർട്ട് വിറ്റിന്റേയും മകളായി വിറ്റ് ജനിച്ചു. അവർക്ക് ഇയാൻ എന്ന പേരിൽ ഒരു സഹോദരനുമുണ്ട്. വളരെ ചെറുപ്പത്തിലേ അതിയായ ബുദ്ധിസാമർത്ഥ്യ കാട്ടിയിരുന്ന വിറ്റ് തന്റെ രണ്ടാമത്തെ വയസിൽ സംസാരിച്ചുതുടങ്ങുകയും നാലാമത്തെ വയസിൽ വായിച്ചുതുടങ്ങകയും ചെയ്തിരുന്നു. 1980 ൽ ബാലികയായിരുന്ന വിറ്റിന്റെ അഭിനയ നൈപുണ്യം സംവിധായകൻ ഡേവിഡ് ലിഞ്ച് തിരിച്ചറിഞ്ഞിരുന്നു. ദാറ്റ്സ് ഇൻക്രെഡിബിൾ എന്ന ടെലിവിഷൻ ഷോയിലെ 5 വയസുപ്രായം മാത്രമുള്ള ഈ ബാലികയുടെ ഷേക്സ്പിയറുടെ റോമിയോ ആൻറ് ജൂലിയറ്റ് വായന  കേൾക്കാനിടയായ  ഡേവിഡ് ആശ്ചര്യപരതന്ത്രനാകുകയും  അവളുടെ ഹൈസ്കൂൾ വിദ്യാഭ്യാസം പൂർത്തികാകുന്നതിനു മുമ്പുതന്ന (14 വയസിൽ) തന്റെ സിനിമയിലും ടെലിവിഷൻ പരമ്പരകളിലും സഹകരിപ്പിക്കാൻ തുടങ്ങുകയും ചെയ്തിരുന്നു. ബോസ്റ്റൺ യൂണിവേഴ്സിറ്റിയിൽ പിയാനോയിലെ പഠനം ദേശീയ തലത്തിൽ പൂർത്തിയാക്കുകയും ബിരുദം നേടുകയും ചെയ്തു.
അവലംബം
വർഗ്ഗം:1975-ൽ ജനിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ചലച്ചിത്ര നടിമാർ
കാനിസ്
Golden Jackal / Indian Jackal എന്നിങ്ങനെ ഇംഗ്ലീഷ് പേരുകളുള്ള canis aureuട indicus എന്ന ശാസ്ത്രീയ നാമത്തിൽ അറിയപ്പെടുന്ന നായവർഗ്ഗത്തിൽപ്പെടുന്ന കുറുനരി കേരളത്തിൽ കണ്ടുവരുന്ന വന്യമൃഗമാണ്. പൊതുവേ ഈ ജീവിയുടെ നിറം ശരീരം ചെമ്പൻ / ബ്രൗൺ നിറവും മുതുക് കറുത്ത രോമങ്ങൾ നിറഞ്ഞതുമാണ് .ഇതിൽ കറുപ്പിന്റെ അളവ് കുറഞ്ഞും കൂടിയും  ഇരിക്കാറുണ്ട്. കേരളത്തിൽ പൂർണമായും കറുത്ത നിറത്തിലുള്ള കുറുനരിയേയും പൂർണ്ണമായും വെളുത്തനിറത്തിലുള്ള കുറുനരിയേയും കണ്ടെത്തിയിട്ടുണ്ട്. ശരീരത്തിന് നിറം പകരുന്ന മെലാനിന്റെ അളവിലുള്ള വ്യതിയാനം ആയിരിക്കാം. ഇത്തരത്തിലുള്ള വെളുത്ത / കറുത്ത കറുനരികൾ ഉണ്ടാകാൻ കാരണം.
നാടൻ നായയുടെ വലിപ്പവും സാമ്യവുമുള്ള കുറുനരികൾ രാത്രി സഞ്ചരിക്കുന്ന ജീവികളാണ്. പകൽനേരങ്ങളിൽ മണ്ണിലെ മാളങ്ങളിലും പാറയിടുക്കുകളിലും കുറ്റിക്കാടുകളിലും വിശ്രമിക്കും. ചിലപ്പോഴൊക്കെ രാത്രിയിൽ ഓരിയിടാറുണ്ട്. നീട്ടി ഓരിയിടുന്നതിനാൽ ചിലയിടങ്ങളിൽ ഊളൻ എന്ന പേരും കൂടി ഉണ്ട്  കുറുനരിയ്ക്ക്.
എലി മുതലായ ചെറുജീവികളും പഴങ്ങളും അഴുകിയ മാംസാവശിഷ്ടങ്ങളും മറ്റുമാണ് കുറു നരിയുടെ ഭക്ഷണം .ഒറ്റരാത്രി കൊണ്ട് ഭക്ഷണം തേടി 12 മുതൽ 15 വരെ കിലോമീറ്റർ ദൂരം കുറുനരികൾ സഞ്ചരിയ്ക്കാറുണ്ട്. പലസ്ഥലങ്ങളിലും മനുഷ്യൻമാർ ജീവിയ്ക്കുന്നതിനോട് തൊട്ടുചേർന്ന് സാഹചര്യങ്ങളുമായി പൊരുത്തപ്പെട്ട് ജീവിയ്ക്കാൻ കുറുനരികൾക്ക് പ്രത്യേക കഴിവുണ്ട്. മനുഷ്യരെ കണ്ടാൽ സാധാരണയായി കുറുനരികൾ ഓടി മറയുകയാണ് പതിവ്.
നാട്ടിൻ പുറങ്ങളിൽ പലയിടങ്ങളിലും കുറുനരികളെ കുറുക്കൻ എന്ന് വിളിയ്ക്കുമെങ്കിലും, Bengal fox/indian fox എന്ന പേരുകളിൽ അറിയപ്പെടുന്ന വളരെ അപൂർവ്വമായ മറ്റൊരു സ്പീഷിസ് ജീവിയാണ് കുറുക്കൻ. ( ശാസ്ത്രീയ നാമം - Vulpes Bengalensis ) ഇതിനെ അടുത്ത കാലത്തൊന്നും കേരളത്തിൽ കണ്ടിട്ടുമില്ല.
പേര്
കുറുനരിയുടെ ഇംഗ്ലീഷ് നാമമായ ജക്കാൾ വരുന്നത് ഏകദേശം 1600 കൊല്ലങ്ങൾക്ക് മുൻപ്പ് നിന്ന് ഫ്രഞ്ച് വാക്കായ chacal എന്നതിൽ നിന്നും ടർക്കിഷ് വാക്കായ çakal എന്നതിൽ നിന്നും പേർഷ്യൻ شغال shaghāl എന്നതിൽ നിന്നും ഉരുത്തിരിഞ്ഞ വാക്കാണ് ഇത് സംസ്കൃതത്തിലെ सृगालः / sṛgālaḥ ഓരിയിടുന്നവൻ എന്ന വാക്കിനോട് ചേർന്നതാണ് ഇവയെല്ലാം.
കുറുനരിയുടെ ഉപവിഭാഗങ്ങൾ (സ്‌പീഷിസ് )
പ്രധാനമായും മൂന്ന് വിഭാഗം കുറുനരികൾ ആണ് ഇത് വരെ വർഗ്ഗീകരിച്ചിട്ടുള്ളത് അവ സൈഡ് സ്ട്രിപ്ഡ് ജക്കാൾ (Side-striped jackal -Canis adustus) ആഫ്രിക്കയിൽ കാണുന്നു, ഗോൾഡൻ ജക്കാൾ (Golden jackal -Canis aureus) യൂറോപ്പ് മിഡ്‌ഡിലെ ഈസ്റ്റ് , ഏഷ്യയുടെ ഭാഗങ്ങൾ , സൗത്ത് ഇന്ത്യ എന്നിവിടങ്ങളിൽ , ബ്ലാക്ക് ബാക്ക്ഡ് ജക്കാൾ (Black-backed jackal -Canis mesomelas). ഇതിൽ കേരളത്തിൽ കാണുന്നത് ഗോൾഡൻ ജക്കാൾ ആണ്.
അവലംബം
വർഗ്ഗം:മാംസഭോജികൾ വർഗ്ഗം:സസ്തനികൾ
ആദിതി പോഹങ്കർ
ആദിതി പോഹങ്കർ (ജനനം, 31 ഡിസംബർ 1994) ഹിന്ദി, മറാത്തി, തമിഴ് ചലച്ചിത്ര മേഖലകളിൽ പ്രവർത്തിക്കുന്ന ഒരു ഇന്ത്യൻ അഭിനേത്രിയാണ്. ലവ് സെക്സ് ഔർ ധോഖാ (2010) എന്ന ചലച്ചിത്രത്തിലൂടെ അഭിനയരംഗത്തെത്തിയ ശേഷം, റിതേഷ് ദേശ്മുഖിനൊപ്പം ലൈ ഭാരി (2014) എന്ന ചിത്രത്തിലെ അഭിനയത്തിലൂടെ അവർ മുന്നേറ്റം നടത്തി. 2020 -ലെ വെബ് സീരീസുകളായ ഷി, ആശ്രം എന്നിവയിലെ വേഷങ്ങളിലൂടെ അവർക്ക് രാജ്യമെമ്പാടും പ്രശസ്തി നേടി.
ആദ്യകാലം
സുധീർ, ശോഭ പോഹങ്കർ എന്നിവരുടെ മകളായി ആദിതി പോഹങ്കർ ജനിച്ചു. പിതാവ് മുൻ മാരത്തൺ റണ്ണറും മാതാവ് മുൻ ദേശീയ ഹോക്കി കളിക്കാരിയായിരുന്നു. മുത്തശ്ശി സുശീല “തായ്” പോഹങ്കർ കിരാന ഘരാനയുടെ ഒരു ക്ലാസിക്കൽ ഗായികയും ക്ലാസിക്കൽ ഗായകൻ അജയ് പോഹങ്കർ അവരുടെ അമ്മാവനുമായിരുന്നു. അഭിജിത് പോഹങ്കർ അവരുടെ കസിൻ ആണ്. സ്കൂൾ വിദ്യാഭ്യാസകാലത്ത് അത്ലറ്റിക്സ് കായികരംഗത്ത് മഹാരാഷ്ട്രയെ പ്രതിനിധീകരിച്ച് 100 മീറ്റർ, 200 മീറ്റർ ഓട്ടമത്സരങ്ങളിൽ അവർ മെഡലുകൾ നേടിയിട്ടുണ്ട്.
അമർസിങ് റാത്തോഡ്
കുടുംബം അദ്ദേഹത്തെ പുറത്താക്കുകയും നാടുകടത്തുകയും ചെയ്ത ശേഷം അദ്ദേഹം മുഗളരുടെ സേവനത്തിൽ പ്രവേശിച്ചു. അദ്ദേഹത്തിന്റെ ഐതിഹാസികമായ ധീരതയും യുദ്ധവീര്യവും കാരണം ചക്രവർത്തി ഉയർന്ന പദവിയിലേക്കും പീന്നീട് ചക്രവർത്തി നേരിട്ട് ഭരിച്ചിരുന്ന നഗൗർ പ്രദേശത്തിന്റെ സുബേദാറും (ഗവർണർ) ആക്കി.
1644-ൽ, അനധികൃതമായി ഹാജരാകാത്തതിന് അദ്ദേഹത്തിന് പിഴ ചുമത്താനുള്ള ചക്രവർത്തിയുടെ തീരുമാനം അദ്ദേഹത്തെ പ്രകോപിപ്പിച്ചു. പിഴ ഈടാക്കാൻ വന്ന സലാബത്ത് ഖാനെ ചക്രവർത്തിയുടെ സാന്നിധ്യത്തിൽ അദ്ദേഹം കുത്തി കൊലപ്പെടുത്തി. രാജസ്ഥാൻ, പശ്ചിമ ഉത്തർപ്രദേശ്, പഞ്ചാബ് എന്നിവിടങ്ങളിലെ ചില ജനപ്രിയ നാടോടി ഗീതങ്ങളിൽ അദ്ദേഹം പരാമർശിക്കപ്പെടുന്നു.